ועדת הפנים והגנת הסביבה, כנסת 25, פרוטוקול מספר 132, 2023-10-31 00:00

יעקב אשר: 	 שלום מכובדי, בוקר טוב לכולם

יעקב אשר:  אני פותח את הישיבה של הוועדה המשותפת לוועדת הפנים והגנת הסביבה והוועדה המיוחדת לעובדים זרים

יעקב אשר:  על סדר היום מעקב ביצוע של הדברים שנאמרו כאן בישיבה הקודמת

יעקב אשר:  אנחנו רוצים לראות את ההתקדמות של הנושא הזה

יעקב אשר:  כולנו מבינים שלא מדובר פה בשאלה של מהיום למחר, אבל אני רוצה לצמצם את הדברים שאנחנו רגילים לומר בימים רגילים: כמה חודשים, ועוד חודש, ועוד חודשיים; שנבחן לראות האם יש נקודות שבהן אנחנו יכולים לקצר את התהליכים

יעקב אשר:       אני הייתי רוצה הערכה של כל הגורמים כאן: כמה עובדים חדשים בענף הבנייה יהיו לנו עד סוף 2023, ואני לוקח עד סוף השנה כדי לדעת כמה בפועל יהיו אז וכמה יהיו בדרך

יעקב אשר:  אנחנו חייבים את הוודאות הזאת, חייבים לדעת שזה עובד, חייבים לדעת אם יש דברים שאנחנו יכולים לפתוח בהם חסמים כאלה ואחרים

יעקב אשר:       הייתה החלטת ממשלה, שהיא בעצם ה-go לתהליך, עכשיו בואו נראה את התהליך עצמו

יעקב אשר:  החלטת הממשלה גם מדברת על מבחר של דברים

יעקב אשר:  למשל מעבר להעלאה של מספר העובדים, הסך הכול, ההחלטה מדברת על אישורים לעובדים חוזרים, שזה יותר קל לפעמים כי זה כאלה שכבר עברו את כל הבירוקרטיות בעבר

יעקב אשר:  יכול להיות שצריך לתת יותר מאמץ במקום הזה

יעקב אשר:       הארכות של העובדים שנמצאים היום

יעקב אשר:  אנחנו מדברים על כמה אנחנו מביאים

יעקב אשר:  מישהו יודע כמה אמורים לצאת בזמן הקרוב, בגלל שנגמרה להם הארכה?      

לעובדים זרים): לא, מאריכים להם

יעקב אשר: בסדר, את זה אני רוצה לשמוע

יעקב אשר:  אני רוצה לשמוע את הדברים האלה, כי לפעמים גם קורה פה במדינה שאתה מגייס את כל הכוחות שלך בשביל להביא, ובינתיים אולי שכחו לעשות את הארכות

יעקב אשר:       וגם לדעת את המספר: כמה יצאו עד עכשיו בגלל המצב הביטחוני; האם מתוך מה שקיים לנו היום הייתה עזיבה

יעקב אשר:  אני מבין שהייתה איזושהי עזיבה, השאלה כמה; האם להערכתכם היא הולכת להתרחב או לא

יעקב אשר:  מה שחשוב לנו לדעת בסוף, זה – ואני חושב שהייתי לוקח עד סוף השנה הזאת, חודשיים - -     

לעובדים זרים): קלנדריים

יעקב אשר: - - שנדע לאן אנחנו הולכים

יעקב אשר:  ואני אומר עוד פעם, גם בלי קשר להחלטות, שאני לא יודע – אתמול פורסם שמכניסים 11,000 עובדים - - -      

לעובדים זרים): 8,000

יעקב אשר: 8,000

יעקב אשר:  אני לא הייתי רוצה לעשות את זה כבאלאנס בכלל, בגלל שבכל מקרה, ואמרתי את זה בישיבה הקודמת – אתה לא היית, אני אחזור לכבודך, סימון – בכל מקרה נצטרך ידיים עובדות, כמה שנצליח להביא וכמה שיהיו

יעקב אשר:  זה לא יבוא על חשבון אף אחד

יעקב אשר:       אם מערכת הביטחון תמצא לנכון, באחריות – ואני לא מקנא באלה שצריכים לקבל את האחריות על העניין הזה – להכניס עובדים - -     

לעובדים זרים): מאיו"ש?     

יעקב אשר: - - מאיו"ש, עדיין נצטרך הרבה מאוד עובדים

יעקב אשר:  א', בשביל להגביר את קצב הבנייה בכלל, שזאת אגב תמיד הייתה תביעה ובקשה, גם בימים כתיקונם

יעקב אשר:  תמיד טענו מההתאחדות בוני הארץ שאין מספיק יבוא של עובדים, ולא כי מישהו רצה לעשות על חשבון מישהו אחר

יעקב אשר:       דבר שני, אל תשכחו: יש לנו המון עבודה בשיקום של מקומות, בבנייה של מקומות שנהרסו וכולי

יעקב אשר:  גם פה צריך ידיים עובדות, זה אותן ידיים עובדות, זה לא עובד בבינה מלאכותית

יעקב אשר:       ולכן זאת מטרת הישיבה

יעקב אשר:  אני מקווה שהישיבה תהיה קצרה ותכליתית, ונראה שאנחנו מתקדמים עם הדברים האלה

יעקב אשר:       אדוני, האם אתה רוצה כמה מילות פתיחה?      

לעובדים זרים): כן

לעובדים זרים):  תודה רבה, חברי הרב יעקב אשר

לעובדים זרים):  שלום לכולם, גם אני מתכבד לפתוח את ישיבת ההמשך המשותפת לוועדה לעובדים זרים ולוועדת הפנים והגנת הסביבה, בנושא מצב שוק הבנייה בעת המלחמה

לעובדים זרים):  בשבוע שעבר קיימנו דיון שבו עלו לא מעט סוגיות וקשיים בענף הבנייה בעת המלחמה

לעובדים זרים):  כמו שהבטחנו בשבוע שעבר, עברה החלטת ממשלה להגדלת מכסת העובדים בענף הבניין ב-23,000 נוספים, ולהאריך עד סוף 2024 – בהמשך לנקודה שנגעת – את רישיונות העבודה של העובדים הזרים בענף הבניין

לעובדים זרים):       לגישתי נכון יהיה להיערך מראש, מעבר לסיום השנה הקלנדרית, הואיל ואנחנו מבינים שזה הולך להימשך לא מעט זמן והאתגרים רק הולכים ועולים

לעובדים זרים):  אני מחזק את דבריך, שלא רק שמראש היה חסר, היום אנחנו באירוע שבו חבל ארץ שלם צריך להיבנות מחדש, דבר שיצריך תוספת של ידיים עובדות

לעובדים זרים):       אז כמובן אני מברך על כך, ומבקש לדעת מה לוחות הזמנים להגעת העובדים, ובאילו כמויות

לעובדים זרים):  לקבל החלטה ולהעביר הגדלת מכסה, אבל בלי שאנחנו נועצים את המועדים להזרמת העובדים, זה לא דבר שבאמת יסייע לנו

לעובדים זרים):  אנחנו רוצים ומצפים שהקבלנים יתכללו ויתכננו את קצב החזרה לעבודה והספקי העבודה, וכרגע הם ואנחנו לוט בערפל בנקודה הזאת

לעובדים זרים):       אני רוצה לחזור על דבריי משבוע שעבר, ביטאתי את זה בכמה וכמה הזדמנויות, ובכך אני מבקש לחזק את דברי חברי סימון דוידסון: לא יעלה על הדעת שערביי ישראל יודרו ויוצאו ממקום עבודתם רק כי הם ערבים, לא נסכים לזה בשום תירוץ

לעובדים זרים):  בדיוק באותה מידה שאנחנו מצפים מהחברה ומכוחות הביטחון להוקיע התנהגות של סוררים, אנחנו חייבים להתנהג כחזקים, כרוב - - -      

יוליה מלינובסקי: שלום

לעובדים זרים): וברכה

יוליה מלינובסקי: איך אתם מסתדרים פה?     

לעובדים זרים): חיכינו לך

לעובדים זרים):  עכשיו רגועים

יעקב אשר: עד עכשיו הסתדרנו, הרגע התחלנו להיות אופטימיים

לעובדים זרים): אז כאמור - - -     

יוליה מלינובסקי: עזבתי את שמחה רוטמן, אז - - -     

יעקב אשר: מה יהיה עליו?      

יוליה מלינובסקי: לא, דווקא היום לא

לעובדים זרים): את ממש חריפה היום, כתמיד

לעובדים זרים):       בכל אופן, אז מה שאני אומר, חבריי, שאנחנו, תושבי המדינה, ללא שום הבדל דת, גזע או מין, נאלצים להתמודד עם המציאות

לעובדים זרים):  אם אנחנו מבקשים לצרף, גם בתחושה, ובזהות האינטרסים, ובהתנהגות אחראית, את ערביי ישראל, שומה עלינו להתחיל קודם כל ולהבהיר שאנחנו מבדילים בין הגישות ומבדילים בין אחד לשני, ואנחנו לא מכלילים את כולם בכולם

לעובדים זרים):       ערביי ישראל הם אזרחים בעלי זכויות וחובות, ואם אנחנו רוצים ומצפים מהם באופן מוסרי להתנהג כמי שקשר את גורלו בגורלנו, קודם כל עלינו לקבל, להכיל, לכבד ולהתנהג בצורה בוגרת ואנושית

לעובדים זרים):  כאמור, רק אחרי שאנחנו נפעל כך ביתר שאת, נוכל לצפות גם חברתית וגם מגופי הביטחון והאכיפה, לטפל במי שפושע, כי אחרי שאנחנו נתנהג כך ויהיה מי שייצא בצורה שבאה להחליש את החוסן הלאומי, ולפגוע בביטחון מדינת ישראל ובביטחון אזרחיה ותחושותיהם, אנחנו נתייחס אליו כאל מחבל, לא פחות

לעובדים זרים):  אנחנו נסתכל עליו כעל לאומן

לעובדים זרים):       כמו שאתם יודעים, במהלך השנה אני נאבק בכל כוחותיי בירי הבלתי חוקי שמשתולל, בוודאי בערים המעורבות

לעובדים זרים):  זה חמור כל יום, כל שנה, כל השנה

לעובדים זרים):  עכשיו זה חמור שבעתיים

לעובדים זרים):  וכל מי שיורה היום, גם משיקולים פליליים – כי הרוב זה מתוך שיקולים פליליים – אני דורש להתייחס אליו כאל לאומן

לעובדים זרים):  כדי שאני אוכל באמת לצפות ולדרוש שככה יתייחסו אליו, קודם כל אנחנו צריכים לאהוד, לחבק ולקרב, בוודאי לאפשר מתן עבודה והתפרנסות בכבוד, לרוב שלא מתנהג כך

יעקב אשר: אנחנו גולשים לסמכויות של ועדת חוץ והביטחון, אני לא רוצה - - -     

לעובדים זרים): אני לחלוטין לא חושב שזה חונה בחוץ וביטחון, אדוני היושב-ראש

יעקב אשר: אני מסכים עם הדברים שאמרת, אבל בוא נתקדם למה שהתכנסנו, למעקב אחרי הדברים האלה, כי פה תהיה הסכמה של 100%, אולי לא 100%, כולם יסכימו

יעקב אשר:  אני רוצה לדעת מה קורה בשטח ואם אנחנו מתקדמים או שאנחנו חולמים

לעובדים זרים): זה יתכנס לכך

לעובדים זרים):  בשבוע שעבר אנחנו דווחנו, אדוני היושב-ראש, שעיריית בת ים, גבעת שמואל, גבעתיים, יהוד, נס ציונה, רמת גן ושלומי - -     

יעקב אשר: זה ישתפר - - -     

לעובדים זרים): - - אינן מאפשרות פתיחת אתרי בנייה שנמצאים בהם ערביי ישראל כעובדים לגיטימיים

לעובדים זרים):  ביקשתי לטפל בזה, לאפיין את זה ולפעול בנושא

לעובדים זרים):  אני מבקש לדעת מה קורה עם זה, כי אם אנחנו לא נעקוב - - -     

יוליה מלינובסקי: זה לא עובדים זרים, אליהו, זה משהו אחר

יעקב אשר: לא, זאת שאלה שהעלנו בפעם הקודמת, זה בסדר

לעובדים זרים): זאת שאלת המשך

יעקב אשר: אני יודע, בגדול, שזה ישתפר, אבל בוא נשמע את התשובה

לעובדים זרים): אין בעיה, אני רוצה לדעת, כשזה ישתפר – לאן זה ישתפר; איפה זה נעצר

יעקב אשר: יש למישהו מידע?     

יגאל סלוביק: 	 חבר הכנסת רביבו, הנושא ישתפר, ב-11 בבוקר יתקיים דיון בבית המשפט בגין עתירה שטענו כנגד עיריית בת ים, גבעתיים ורמת גן - - -      

לעובדים זרים): מה עם שאר הרשויות?      

יגאל סלוביק: בשאר הרשויות אנחנו פחות או יותר בסדר

לעובדים זרים): תודה לאל

יעקב אשר: 	 באותן שלוש הרשויות הם עדיין מתעקשים, ולכן היום זה מגיע לבית משפט?      

יגאל סלוביק: נכון

לעובדים זרים): יופי

יעקב אשר: זאת אומרת, חוץ משלוש הרשויות הללו לא ידוע לנו כרגע על עוד רשות?      

יגאל סלוביק: קיבלתי עכשיו שבגבעת שמואל עובדים

יגאל סלוביק:  אנחנו מדברים על סדר גודל של שש רשויות

יגאל סלוביק:  בואו נראה מה בית המשפט יחליט היום

יגאל סלוביק:  אני מניח שזה יסמן לכולם

לעובדים זרים): מה הנימוקים של ראשי הרשויות האלה?      

יגאל סלוביק: שבגין המצב הביטחוני - - -     

יוליה מלינובסקי: - - -     

נאור שירי: - - -      

יעקב אשר: אתה רוצה שאני אגיד לך בשקט מה? בחירות

נאור שירי: למה? לא נכון

יעקב אשר: בין היתר

יוליה מלינובסקי: לא, זה מפחיד את התושבים

נאור שירי: למה להגיד את זה בשקט?      

יעקב אשר: תקשיב, אם יש משהו ש-98% מהרשויות כן עושות, לא בגלל שמפחדות ממישהו, ו-3% לא עושות – אין 3% מראשי הרשויות שהם יותר טובים לאזרחים שלהם מ-98% אחרים

יעקב אשר:  לא מקבל את זה

לעובדים זרים): מאה אחוז, אני מחזק את דבריך

נאור שירי: יעקב, זה לא קשור לבחירות

נאור שירי:  דיברו על זה גם ראשי רשויות, ואתם גם מכירים את זה, שיש פי 8 או פי 9 יותר חשש של אזרחים מהנוכחות כזו

יוליה מלינובסקי: נכון

נאור שירי: אפשר לשחק אותה כאילו זה לא קיים

נאור שירי:  אבל יש את החשש, יש פינוי צירים שצריך לעשות

נאור שירי:  יש חסימות צירים שקורות באתרי בנייה

נאור שירי:  זה החשש שהם העלו

קריאה: איזה חסימות?     

נאור שירי: של משאיות וכזה, בעת אזעקות

נאור שירי:  אבל אני שם את זה בצד - - -     

לעובדים זרים): ברשותך, נאור, אני מקדם בברכה את הגעתו של ראש עיריית ראש העין, מכובדי וחברי, שכידוע, אצל הרשות שלו התחילה הפרשייה המביכה הזאת

לעובדים זרים):  אני מודה לו על ההחלטה המנהיגותית לתקן תוך כדי תנועה

לעובדים זרים):  ואם הוא אומר לך שאין פה שום עניין של חסימת צירים, זה לא - - -     

נאור שירי: שנייה, לא נתתם לי לסיים

יוליה מלינובסקי: רגע, אבל אני רוצה לדבר על עובדים זרים

נאור שירי: 	 אני רק אומר שכל הדברים האלה הם פתירים

נאור שירי:  כל הדברים האלה פתירים, אלה לא סוגיות שברומו של עולם

יוליה מלינובסקי: תרשמי אותי לזכות דיבור, אני רוצה לדבר על עובדים זרים

לעובדים זרים): מיד

סימון דוידסון: זה הדיון - - -     

יעקב אשר: זה הדיון, והדיון הזה הוא דיון שני, הוא דיון מעקב

יעקב אשר:       תודה לחברי

לעובדים זרים): נעבור לשאלה ראשונה, על עניין לוחות הזמנים של הגעת העובדים שהגדלת המכסה שלהם אושרה כבר

לעובדים זרים):  זאת שאלה שאנחנו נעביר ראש מינהל עובדים זרים

יעקב אשר: אני רוצה תמונת מצב מהישיבה הקודמת: מה קרה, מה עבר, מה לא עבר, איפה הקשיים בנקודות הספציפיות שהוא דיבר עליהן

יעקב אשר:  אני רוצה תמונה כוללת על הכול

יעקב אשר:       בבקשה, עינבל

עינבל משש: בוקר טוב

עינבל משש:  כפי שצוין פה עברה החלטת ממשלה ממש בימים האחרונים, שעניינה זה איזושהי תוכנית פעולה דחופה למתן מענה לענף הבינוי, בעקבות אי-כניסת הפועלים הפלסטינים ובעקבות הצרכים ומחסור בכוח אדם לטובת האצת הבנייה במדינת ישראל

עינבל משש:       הפעולות שנתבקשנו לבצע זה כאשר המכסה שנקבעה בהחלטת הממשלה 189 תגיע למיצוי מקסימלי, אז המכסה - - -     

יוליה מלינובסקי: אנחנו עדיין במכסות?      

עינבל משש: בוודאי שאנחנו עדיין במכסות

יוליה מלינובסקי: בהסכמים בילטרליים?     

עינבל משש: נכון, ואני תכף - - -     

יוליה מלינובסקי: טוב, לא תהיה פה בנייה, אני מודיעה לך

לעובדים זרים): למה את אומרת את זה? תמתיני רגע

יעקב אשר: יוליה, את רוצה לנהל את הדיון? אין בעיה, אני אשמח, את יודעת שאני סומך עלייך

יעקב אשר:  אני לא כזה גאון גדול - - -         

עינבל משש: אם כבר סיכמתם את הדיון, אז אני יכולה לשתוק

עינבל משש:  מה עכשיו - - -     

יעקב אשר: רגע, סליחה, את לא תשתקי

יעקב אשר:  אנחנו מכבדים אותך, ואנחנו גם לא תוקפים אותך

נאור שירי: יוליה, תגידי לו שתנהלי את הדיון

יוליה מלינובסקי: כן, אני אנהל את הדיון, ואני רוצה שמשרד הפנים ישנה את הסוויץ' בראש

יוליה מלינובסקי:  אי-אפשר להיות מה שאנחנו היינו

עינבל משש: את עוד לא הקשבת - - -     

יעקב אשר: יוליה, אני לא מוכן

עינבל משש: לא נתת לי אפילו לדבר על איזה צעדים נעשים, אז את באה - - -      

יעקב אשר: יוליה, אני לא מוכן

יעקב אשר:  יוליה, אני לא מוכן

יעקב אשר:  היה פה דיון של ארבע שעות לפני כמה ימים, לא היית כאן ואני לא בא בטענות

יוליה מלינובסקי: אני הייתי בחוקה

יוליה מלינובסקי:  חוק המאבק בטרור, סליחה

יעקב אשר: 	 הכול טוב ויפה, אז תעשי שיעורי בית מה היה שם

יעקב אשר:  אנחנו כולנו יודעים להאשים ולהגיד - - -     

יוליה מלינובסקי: - - -     

יעקב אשר: 	 אז אני מבקש ממך, אצלי הדיונים מתנהלים אחרת, את מכירה אותי

יעקב אשר:  עשיתי את זה גם כשהייתי חבר אצלך בוועדה, כשאת היית יושבת-ראש - -      

יוליה מלינובסקי: טוב

יעקב אשר: - - ונאור שירי היה פה כבר

נאור שירי: לא היה

יעקב אשר: לא היה פה, אז הוא גם את זה לא יודע

יעקב אשר:  אבל נאור אומר: יאללה, למה לא?      אני מבקש לתת לי לנהל את הדיון

יעקב אשר:  יש לנו כבוד גדול לפקידים, למרות שאנחנו יכולים גם לבוא אליהם בטענות כשצריך

יעקב אשר:  אבל לא יכול להיות שאחרי משפט תגיד: אם ככה – לא יהיה

יוליה מלינובסקי: טוב, אז אני אחכה לתורי

יעקב אשר: בדיוק

סימון דוידסון: זה לא יקרה

יעקב אשר: בבקשה עינבל, תתחילי מהתחלה

עינבל משש: 	 נתחיל מהבשורות החיוביות

עינבל משש:  אמרנו: עברה החלטת ממשלה, שמטרתה הייתה לתת מענה לענף הבניין שזקוק לידיים עובדות

עינבל משש:  כמובן שהיא הגדילה את מכסת העובדים הזרים בענף

עינבל משש:  כאשר היא תגיע למקסום של 80%, היא תגדל מ-30,000 ל-50,000

עינבל משש:  במקביל, הוגדלה מכסת העובדים לחברות הביצוע - - -     

יעקב אשר: רגע - - -       

עינבל משש: 80% מתוך 30, נתחיל להפעיל את הפעימות של הגדלת המכסה

עינבל משש:  מכיוון שזה ברור לכולם ש-20 - - -     

יעקב אשר: האם ההפרש בין המילה הזאת לבין המילה השנייה זה יום אחד או חודש?      

עינבל משש: תכף נגיע לפעולות ואני אתן בדיוק את הפעולות שנעשות

עינבל משש:       והדבר השני זה הגדלת מכסת העובדים של חברות הביצוע, מ-12,000 ל-15,000

עינבל משש:  את זה אפשר לעשות באופן מיידי

עינבל משש:       הדבר השלישי שנעשה - - -     

יעקב אשר: שזה לא תלוי בהסכמים בילטרליים או משהו כזה?     

עינבל משש: לא

לעובדים זרים): למה לא? זה תלוי, זה פועל יוצא

עינבל משש: הסכמים בילטרליים זה דבר טוב

עינבל משש:  המכסה הייתה 12,000, היא לא הייתה תלויה בהסכמים בילטרליים והמיצוי שלה היה 7,500 לערך

יעקב אשר: העליתם את זה ל-15?     

עינבל משש: והיא הייתה תלויה בפרויקטים שביצעו חברות הביצוע

עינבל משש:  אל מול אישורים של משרד הבינוי והשיכון אישרו פרויקטים, אנחנו אישרנו עובדים

עינבל משש:  ככה נוהגים באופן אחראי, אבל תוך הסרת חסמים בירוקרטיים, בצורה מהירה

עינבל משש:  עכשיו יש אפשרות לגדול מ-12 ל-15, ואמרתי שהיו 7,500

עינבל משש:      הפעולה השלישית, שזאת הייתה הנחיה לשר הפנים ושר החוץ, לקדם במהירות שיא את החתימה מול ההודים

עינבל משש:  תכף גם משרד החוץ יעדכנו בנושא הזה

עינבל משש:       הדבר הרביעי - - -     

יעקב אשר: גמרו את התרגום?     

עינבל משש: גמרו, אני יודעת, אבל תכף – יש לנו פה נציג בכיר ממשרד החוץ שהוא ודאי יוכל לעדכן

נאור שירי: תרגום זה משרד המשפטים

עינבל משש: 	 הדבר הרביעי שהוחלט זה הארכת הרישיונות של אותם עובדים שצפויים לצאת בדצמבר, להאריך אותם בשנה נוספת

עינבל משש:  אנחנו עובדים על זה, נדרשים לעשות איזשהם תיאומים

עינבל משש:  אנחנו על זה, עד דצמבר – ועוד הרבה לפני זה, יבוצע

עינבל משש:  אנחנו על זה, נדרש לעשות איזשהו תיאום מול המדינות ואנחנו עושים את זה

עינבל משש:  כפי שקבעה החלטת הממשלה אנחנו נפעל להאריך את רישיונות העובדים בשנה נוספת

עינבל משש:  אז אלו הפעולות

יעקב אשר: יש לכם מידע האם הם רוצים להאריך?     

עינבל משש: לגבי - - -         

יעקב אשר: הממשלה יכולה להתערב באמצע גם כן - - -      

עינבל משש: לא, אני אגיד רגע, זאת סמכות של שר הפנים - -      

יעקב אשר: היא אומרת שכן

עינבל משש: - - זאת סמכות של שר הפנים, אין לנו בעיות להפעיל אותה

יעקב אשר: אני שואל לגבי העובדים עצמם

עינבל משש: העובדים עצמם כן מגלים רצון

עינבל משש:  אנחנו רוצים, הם רוצים

עינבל משש:  יש עכשיו עוד גורם נוסף, שזה המדינות, וזה ייפתר להערכתי - - -     

יעקב אשר: וזה התיאום שדיברת עליו?     

עינבל משש: התיאום שנדרש, כן, ואנחנו עליו

עינבל משש:       אני אגיד עוד כמה דברים חשובים

עינבל משש:  אז הדבר החשוב הנוסף זה שכבר ביום ראשון הקרוב יוצאת משלחת של רשות האוכלוסין, משרד הבינוי והתאחדות הקבלנים, לבחינה של כ-1,300 עובדים שנרשמו ממולדובה ורוצים להגיע למדינת ישראל

עינבל משש:  אנחנו על זה

עינבל משש:  היה לנו מאגר, אני מזכירה שגייסנו כ-10,000 עובדים ב-2023, אנחנו עובדים לפי תוכנית עבודה מסודרת; היה לנו מאגר של 400 עובדים מסין שביקשנו מהתאגידים להזמין אותם

עינבל משש:  יש לנו כבר זמנה קודמת - - -      

יעקב אשר: 	 מה - - - הסיפור עם מולדובה?      

עינבל משש: אנחנו ביום ראשון טסים לשם

עינבל משש:  ביום שני יש מבחנים, כל המנגנון וכל ההכנות כבר הושלמו

יעקב אשר: - - - ממש לפעילות עצמה?     

עינבל משש: כן, אנחנו נעשה את זה בזמן קצר, כדי שעובדים ייכנסו עוד במהלך השנה הנוכחית

יעקב אשר: אתם, ההתאחדות מוכנים עם הבקשות?          

דוד אזולאי: 		 אנחנו עם המזוודות כבר מוכנים

דוד אזולאי:  עד שהם יגיעו - - -      

יעקב אשר: הלו, קודם כל – שוב, אתה רוצה סיסמאות?      

לעובדים זרים): עינבל, 1,300 מועמדים ייבחנו?      

עינבל משש: כן

עינבל משש:  לכל הספקנים, אני לא ראיתי שבשנים קודמות גויסו כ-10,000 עובדים זרים לענף הבניין על ידי רשות האוכלוסין וההגירה, כמובן, עם השותפים שלנו, אז בואו - - -     

יעקב אשר: אני לא רוצה את - - -     

עינבל משש: 	 בסדר, אני מבינה, אז בשנה - -      

יעקב אשר: זו סיבה לעבור כל תהליך, אין בעיה

עינבל משש: בסדר, אז בשנה רגילה כשלא הייתה מלחמה והייתה מכסה, שמנו פה יותר היצע מביקוש

עינבל משש:  אז בואו, עם קצת, באמת, טיפה - - -      

יעקב אשר: אתם הופכים את זה לאישי, אתם עושים טעות

יעקב אשר:  אבל בסדר, אין בעיה

יעקב אשר:  תטעו, זה בסדר

עינבל משש: אם לא היינו יודעים לעשות את העבודה, אז בבקשה – תבקרו אותנו בלי סוף

יעקב אשר: שנייה עינבל, אני שאלתי שאלה אחרת

יעקב אשר:  השרשור הולך כך שמזמינים את העובדים, מגיעות בקשות מהקבלנים או מהיזמים, והיה פה את – הוא לא נמצא היום בדיון - - -      

קריאה: אלדד ניצן

עינבל משש: אנחנו שמים מאגר עובדים, הקבלנים מזמינים, היה מאגר לפני החג, לקחו אותו בטפטופים

עינבל משש:  נשארו 400 עובדים לפני החג, ביקשנו עכשיו שייקחו אותם, יש עוד 1,300 שביום שאני ייבחנו, בכוונה טובה שלפחות 90 ומשהו אחוז יעברו את הבחינות

יעקב אשר: זאת אומרת, להערכתך, אם יהיה ביקוש לאותם 1,300 מולדובנים – הם יהיו?     

עינבל משש: בוודאי

עינבל משש:  אנחנו משקיעים משאבים, להערכתי הם ייכנסו במהלך 2023, בעזרת השם

עינבל משש:      במקביל, ייפתח מחזור נוסף של גיוס בינואר, במולדובה

עינבל משש:  יש לנו פנייה לסינים, שהייתה עוד לפני המלחמה, לגיוס של 3,000 עובדים

עינבל משש:  פשוט התאגידים ביקשו לדחות את זה לשנת 2024, אז אנחנו עכשיו עובדים מול הסינים לגבי הגיוס ולהכפלה של מאגר עובדים הזה

לעובדים זרים): מה הסיבה שהם ביקשו לדחות את זה ל-2024? אני לא יודע את זה עד הרגע הזה

קריאות: - - -     

עינבל משש: תשאלו אותם

יוליה מלינובסקי: 	 תאגידים יש פה?     

מיכאל אורן: רגע, אני רוצה להגיד על זה מילה, כי אנחנו אמרנו בוועדה הקודמת שאנחנו רוצים להקדים את הדבר הזה

מיכאל אורן:  הייתה באמת בקשה כזאת לפני שהתחילה המלחמה, ועכשיו אנחנו לא בעולם הזה, אנחנו בעולם שאנחנו ננסה לפעול כמה שיותר, להקדים את הדבר הזה

יעקב אשר: 	 אבל שאל היושב-ראש למה הם לא רוצים

מיכאל אורן: צריך לשאול את החבר'ה מהתאגידים

מיכאל אורן:  אגב, שאלה מעניינת גם לשאול למה ה-400, כשאנחנו יודעים שיש ביקוש, לא נלקחו

מיכאל אורן:  לדעתי יש לדברים האלה תשובות, ושווה שהתאגידים יתייחסו לזה

עינבל משש: זה היה 1,300, וכל פעם במשא ומתן לקחו עוד ועוד ועוד

עינבל משש:  היום הגענו ל-400, לפני החג נשארו 400, אחרי כמה וכמה שיחות שלי איתם

עינבל משש:  זאת אומרת שמבחינת היצע של עובדים לפני ה-7 באוקטובר – היה היצע של עובדים, זמין על פי דרישה, והיה יותר היצע מביקוש

עינבל משש:       עכשיו אנחנו במקום אחר

עינבל משש:  אין כניסה של פלסטינים, יש החלטת ממשלה - - -      

יוליה מלינובסקי: יש כניסה, אתמול הממשלה אישרה - - -      

יעקב אשר: דיברנו על זה בתחילת הדיון

עינבל משש: היא לא אישרה לענף הבניין, לפחות לפי מה שאני יודעת

יוליה מלינובסקי: מה שהיה כתוב ופורסם זה ענף הבנייה, לא?   

יעקב אשר: לא ידוע לי, אני לא יודע

מיכאל אורן: הייתה כתובה שם רשימה של דברים לפני כן, בניין הוא לא - - -     

יעקב אשר: יוליה, וגם אם יש 8,000, זה עדיין צריך - - -     

עינבל משש: אין 8,000, לא נכנסים 8,000, והם לא לענף הבניין

יוליה מלינובסקי: - - -     

לעובדים זרים): - - - הם לא לענף הבניין

יוליה מלינובסקי: אני רוצה לראות את המפונים - - -     

מיכאל אורן: לא מדובר פה בענף הבניין, בוודאות

מיכאל אורן:       המטרה היא להקדים את המיונים עם סין

מיכאל אורן:  עלה כאן עניין לגבי חברות הביצוע

מיכאל אורן:  אנחנו אוספים עכשיו את הצרכים של חברות הביצוע ונעביר אותם במרוכז, לפי נוהל העבודה שלנו מול רשות האוכלוסין וההגירה

מיכאל אורן:  כבר ראינו פניות של חברות ביצוע, שרוצות להגדיל את כוח העבודה שלהן, ואנחנו מאמינים שבזמן החירום שכזה חברות הביצוע יודעות להתארגן מהר יחסית

מיכאל אורן:       לדעתנו חברות הביצוע יידעו לספק יחסית מהר את כוח העבודה שהן צריכות

מיכאל אורן:  ולכן כבר בזמן שאנחנו עושים מיפוי של צרכים שלהם, אנחנו מעבירים במרוכז לרשות האוכלוסין את כל הפניות שקיבלנו לבדיקות, לפי נוהל העבודה המשותף שלנו

יעקב אשר: אוקיי, עינבל תמשיכי

לעובדים זרים): רגע, סליחה, ברשותך

לעובדים זרים):  חשוב שנבהיר: חברות הביצוע מקבלות תגבור על כוח אדם שכבר קיים אצלן, והן לא נמצאות בחוסר בעקבות המלחמה, על פי רוב, מכיוון שמראש רוב העובדים שלהן הם לא פלסטינים

לעובדים זרים):  אנחנו לא יכולים לדלג על המצוקה הקיומית – שתשפיע בהכרח גם על הכלכלה במדינת ישראל; ועל החוסן הלאומי של התאגידים הפרטיים

לעובדים זרים):       כשקבלן, ש-100% מהעבודה שלו הייתה מתבצעת על ידי הפלסטינים מאיו"ש, היום האתר שלו סגור, יכול להיות שעד שאנחנו נתחיל להזרים לו עובדים כבר לא יהיה למי להזרים

לעובדים זרים):  צריך לקחת את זה בחשבון

מיכאל אורן: זה לגמרי לנגד העיניים של כולנו איך אנחנו יוצאים מהמלחמה הזאת אחר כך, מה אנחנו משאירים בשוק ומה יהיה המצב

מיכאל אורן:  אבל תוך כדי, ואחר כך - - -     

לעובדים זרים): אבל יושב-ראש ועדת הפנים והגנת הסביבה הבהיר שמראש היה מחסור, בוודאי עכשיו הוא קיים, ובוודאי הוא יהיה גם בהמשך, גם אם המדינה תחליט שאינטרס שלה זה לפתוח לפלסטינים מאיו"ש להיכנס אותם לפה

לעובדים זרים):  יש לנו חבל ארץ שלם שנמחק

לעובדים זרים):  חבר'ה, מי שלא היה שם לא יבין את זה

לעובדים זרים):  אני נמצא שם

מיכאל אורן: - - - מאה אחוז

אפרת פרוקצ'יה: זה נכון

אפרת פרוקצ'יה:  כתוב גם בדברי ההסבר, וזה עמד בפני הממשלה - - -     

לעובדים זרים): לפיכך, כשאנחנו נותנים סקירה, לא יכול להיות שעל השולחן מרכז ההתייחסות שלנו והאנרגיות שלנו מופנות לחברות הביצוע - - - כשהמרכזיים הם התאגידים הפרטיים

לעובדים זרים):  אני מבקש, תמיד כשמדברים באותה נשימה להתייחס - - -     

יעקב אשר: אבל זה לא נכון, לא כל הכובד היה על חברות הביצוע

מיכאל אורן: אני רוצה להתייחס

מיכאל אורן:  אני רוצה רגע להסביר למה זה כן חשוב

לעובדים זרים): - - -      

יעקב אשר: זה גם וגם

יעקב אשר:  חברות הביצוע זה כן יותר מהיר

מיכאל אורן: אני רוצה להסביר למה זה כן חשוב: כי בסוף אנחנו חייבים שהבנייה תימשך גם במקביל - -      

יעקב אשר: נכון

לעובדים זרים): נכון

מיכאל אורן: - - ובהיקפים גדולים

מיכאל אורן:  ופינוי של פרויקטים מסוימים לחברות ביצוע, כי הן יודעות עכשיו לבוא ולפנות בצורה מהירה, מסייע בשחרור עובדים ממקומות אחרים

מיכאל אורן:  בסוף השוק צריך להתאזן

יעקב אשר: בסך הכול, בוודאי

מיכאל אורן: אני לא רואה את הדברים בסתירה

יעקב אשר: אני רוצה לשפוך לבריכה הזאת כל מה שיש

מיכאל אורן: בדיוק, זה חייב להיות תמהיל

לעובדים זרים): כל מה שיש, ובאותה נשימה אנחנו חייבים להבין שהתיעדוף צריך לבוא קודם כל לתאגידים, כי התאגידים מייצגים את כל אותם אלפי הקבלנים

יעקב אשר: אבל אלה לא תהליכים סותרים, זה לא תיעדוף

אפרת פרוקצ'יה: 	 בגלל שאנחנו בזמן חירום - - -      

לעובדים זרים): הרב יעקב, לא נכנסים לפה עובדים בכמות בלתי מוגבלת ובאותו זמן

לעובדים זרים):  אני מבקש שהתיעדוף יהיה קודם כל זרימת העובדים הזרים לפלח שלא נהג להעסיק אותם

אפרת פרוקצ'יה: ניסינו ללכת בכל החזיתות ולהביא מכל המקומות

אפרת פרוקצ'יה:  זה לא בטור, זה במקביל, ואין שום סיבה כרגע לעכב מישהו כדי - - -     

לעובדים זרים): אני לא דיברתי על המקור

קריאות: - - -     

יעקב אשר: - - -     

לעובדים זרים): בוודאי שכן, אבל קודם כל בתאגידים

יעקב אשר: 	אבל היא אומרת לך שזה לא קודם כל, זה ביחד

אפרת פרוקצ'יה: 	אין קודם כל, עובדים במקביל

לעובדים זרים): 	 הרב יעקב, אם בשבוע הבא מגיעים לפה 400 עובדים, לאן הם מגיעים? לאן הם מייעדים אותם?      

עינבל משש: 	 לתאגידים

מיכאל אורן: זה לא סותר אחד את השני

לעובדים זרים): וכל הסקירה על מה מדברת? על חברות הביצוע

מיכאל אורן: לא, הסקירה לא מדברת על זה, זו השלמה שאני עושה

עינבל משש: אני לא דיברתי על חברות הביצוע, אני דיברתי רק על המאמצים שאנחנו עושים לגייס עובדים לתאגידים לטובת ענף הבניין

מיכאל אורן: אני השלמתי את הנושא של חברות הביצוע, כי אנחנו מאמינים גם בכוח שלהן, ולכן אני השלמתי את הפינה

מיכאל אורן:       אני אגיד עוד משהו

מיכאל אורן:  במקביל, אנחנו נרצה אולי לפנות גם לשוק המקומי, ולראות אם יש אנשים שמוכנים להיכנס לענף

מיכאל אורן:  זה מספרים נמוכים, זה לא מספרים גדולים, אבל אנחנו פועלים בכל החזיתות

יעקב אשר: את זה תעשי בטור

יעקב אשר:      עינבל, תסיימי את הסקירה

עינבל משש: 	 ציינתי חלק מהפתרונות והמאמצים שאנחנו עושים

עינבל משש:  הדבר הנוסף, אמרתי, ייפתח מחזור נוסף של עובדים, הגיוס הוא בינואר

עינבל משש:  אנחנו עובדים מול הסינים להגדלה, היה צריך 3,000 – אלדד מכיר את זה - - -     

יעקב אשר: להקדים את זה גם?     

עינבל משש: גם להקדים וגם להגדיל, אנחנו מחכים לתשובות מהסינים

עינבל משש:       במקביל, הודו, אנחנו נבקש אפילו לא להמתין לחתימה ולהוציא לשם איזושהי משלחת כדי לאתר כבר מקומות לבחינות, ולדבר עם השותפים שלנו בהודו כדי שהתהליך הזה יעבוד מהר

עינבל משש:       הדבר הנוסף שאנחנו עושים, במסגרת היוזמה שלנו, במסגרת רשות האוכלוסין וההגירה, זה לערוך מבחנים במולדובה

עינבל משש:  אז אני בעצמי נוסעת לשם, אנחנו נקיים - - -      

יוליה מלינובסקי: למה את צריכה לנסוע לשם?      

יעקב אשר: אל תעני

יוליה מלינובסקי: אני רוצה לדעת את ההליך

יעקב אשר: אני מבקש לא לענות

יעקב אשר:  אחר כך תשאלי את זה

יוליה מלינובסקי: היא לא קשורה למבחנים

עינבל משש: בוודאי שכן

יעקב אשר: אחר כך תשאלי את זה

יעקב אשר:  תנו לי, אני מבקש מכם

יוליה מלינובסקי: אני רוצה להבין את הפרוצדורה

יעקב אשר: אז את תביני אחר כך

עינבל משש: בסדר - - -      

יעקב אשר: לא, אל תעני, אני לא מרשה לך לענות

יוליה מלינובסקי: מה משרד הפנים קשור לזה? הם צריכים לאשר - - -      

יעקב אשר: אני לא מרשה לך לענות

עינבל משש: בסדר, אז יש פה חוסר הבנה בסיסי של התהליך - -     

יעקב אשר: אני לא מרשה לך לענות

יעקב אשר:  תמשיכי - - -     

עינבל משש: - - לשאלות כאלה אני עונה למנכ"ל שלי, לא לך

יעקב אשר: לא, לא, גם את זה אל תעני

יוליה מלינובסקי: אתה מבין? משרד הפנים ממשיך באותה דרך

יוליה מלינובסקי:  אתם נוסעים, אתם עושים בירוקרטיה - -     

עינבל משש: אני אשמח לא לצאת

יוליה מלינובסקי: - - אתם רוצים אותו דבר מה שאתם עשיתם שנים רבות

יוליה מלינובסקי:  המצב השתנה

יוליה מלינובסקי:  את לא קשורה למבחנים

יוליה מלינובסקי:  זו לא את, זו לא ביקורת כלפיך

עינבל משש: אז יש פה חוסר הבנה של התהליך

עינבל משש:  אם תרצי אני אסביר לך, בשמחה

יעקב אשר: אני לא מוכן לכל הפוליטיזציה הזאת עכשיו כאן

יוליה מלינובסקי: אבל זה לא קשור לפוליטיזציה - - -     

יעקב אשר: סליחה, יוליה, אין לך רשות דיבור, אני לא מאפשר לך

לעובדים זרים): יוליה, אם את רוצה ללמוד תהליכים, תבקשי ואנחנו נדבר איתך על זה, לא תוך כדי הישיבה

יעקב אשר: אני מודיע לך: אני אסגור את הישיבה, אני יודע לעשות ישיבה פנימית עם כל האנשים האלה, שכל אחד מהם גם צריך אותי כשהוא צריך שינוי חקיקה לתפקיד שלו ולעבודה שלו

יוליה מלינובסקי: אז אתה סותם פיות?     

יעקב אשר: לא, אני רק מבקש ממך

יעקב אשר:  אנחנו הולכים לפי איזה סדר מסוים

יעקב אשר:  כשיבוא תורך את יכולה לשאול, אבל אני לא רוצה לאבד את העבודה עצמה

יעקב אשר:  אנחנו נכנסים לדברים שאולי יהיו כמה כותרות מזה, אבל כלום לא ייצא מזה

יוליה מלינובסקי: זה לא קשור לכותרות

יוליה מלינובסקי:  יעקב, אני לא עושה כותרות

יוליה מלינובסקי:  אם הייתי רוצה לעשות כותרות, הייתי חושפת המון דברים שלא קורים או שקורים להפך

יעקב אשר: היא יוצאת לחופש במולדובה? נו באמת

עינבל משש: יש לי ילד לבד בבית באשקלון, בעלי במילואים, הבן שלי במילואים

עינבל משש:  תאמיני לי שהדבר האחרון שאני מחפשת זה לטוס עכשיו לחו"ל

עינבל משש:  זה מתוך אחריות ומתוך רצון לקדם את הגעת העובדים

יעקב אשר: אני מבקש לא לענות

יעקב אשר:  יוליה, תצאי לכמה דקות הפסקה

יעקב אשר:  אני אסגור את הישיבה, אני מודיע לך

יוליה מלינובסקי:   זה לא קשור אליך

עינבל משש: לא, זה קשור אליי, את דיברת עליי, שאלת למה אני נוסעת, אז אני השבתי

יוליה מלינובסקי: - - -      

יעקב אשר: עינבל, אני מבקש לא לענות

לעובדים זרים): חברים, אנחנו מבזבזים זמן יקר

לעובדים זרים):  אנחנו באמת מנסים לטייב את התהליכים

יעקב אשר: אני מבקש שתחזרי לעניין

לעובדים זרים): עורכת הדין משש, תמשיכי בבקשה

עינבל משש: הרעיון במסגרת המבחנים שייפתחו בעזרת השם ביום שני במולדובה זה לבקש מהמולדובנים להחזיר עובדים זרים שהיו במדינת ישראל בעבר, ויכולים בעת הזאת לשוב ולעבוד במדינת ישראל

עינבל משש:  לא צריך שוב פעם מבחנים, מכיוון שזה עובדים שהיו, צברו ניסיון, מכירים

עינבל משש:  אם אין העדר מניעה אז אנחנו נעמיד גם מאגר עובדים שעבדו בעבר במדינת ישראל ויכולים לשוב אליה והם מעוניינים לעשות, לטובת התאגידים שיוכלו להזמין אותם בזמן הקצר ביותר

עינבל משש:       אלו הפעולות שאנחנו עושים, יום וליל, בנושא הזה – גם בענף החקלאות, אבל גם בענף הבניין – שיש לו חשיבות רבה

יעקב אשר: האם יש איזשהם הליכים, גם בבחינות – שזה דבר חשוב, כי אתה לא רוצה שיגיע אליך פועל שלא יודע מהחיים שלו ורק יעשה לך נזק – האם יש דברים שבימים כתיקונם יש רגולציה יותר גדולה? האם יש דברים שאפשר לקצר אותם היום? אני מתכוון במיוחד להסכם מול הודו

יעקב אשר:  בבנקים הגדולים שאנחנו מתכננים ורוצים שיגיעו, האם יש איזה משהו שאפשר לקצר את לוחות הזמנים הללו?      

אפרת פרוקצ'יה: על המיונים של סין אנחנו ענינו בדיון הקודם שאנחנו עוברים למתכונת קורונה

עינבל משש: אני אגיד שבאופן אישי אני מתעבת את הבירוקרטיה, ואנחנו עושים כל מאמץ לחשוב מחוץ לקופסה

יעקב אשר: את חיה בתוכה, אין מה לעשות

עינבל משש: בסדר, אבל מי שמכיר ועובד מולי, יודע שאני מתעבת בירוקרטיה ומנסה לעשות כל מאמץ כדי להאיץ את התהליכים

עינבל משש:  יש פה מספר שותפים, אנחנו עובדים ביחד ובשיתוף פעולה

עינבל משש:  אני מאמינה שתימצא הדרך להאיץ את כל התהליכים במינימום זמן האפשרי

יעקב אשר: 	 לגבי הדברים שאנחנו דיברנו קודם – תכף נדבר על עולם המעשה, ולכן חשוב שאתם תהיו כאן ונצליב את תמונת מראה – אני רוצה לדעת האם יש כרגע איזשהן מניעות, אחרי החלטת הממשלה ואחרי הכול, שזה תלוי תקציב מהאוצר או תלוי במשהו ממישהו אחר או שאתם משוחררים כרגע

יעקב אשר:       כי השאלה הבאה שלי – אני ראיתי בהחלטת הממשלה שעשו את זה בפעימות

יעקב אשר:  אני רוצה שתסבירו לי מה זה הפעימות האלה; איך עוברים מפעימה לפעימה; וכמה זמן אנחנו משלמים על זה בבירוקרטיה – שאת כל כך מתעבת וגם אני מתעב

מיכאל אורן: אבל לא יהיה פה עניין בירוקרטי

מיכאל אורן:  הפעימה היא כדי שאנחנו נוכל לתכנן קדימה

מיכאל אורן:  אני רוצה רגע להגיד משהו

מיכאל אורן:  אני יודעת שעלו צרכים מהתאחדות בוני הארץ למכסה יותר גדולה של עובדים

יעקב אשר: נכון

מיכאל אורן: אנחנו מכירים את התהליכים האלה, זה תהליכים שיש להם איזשהו ציר של הבשלה

מיכאל אורן:  זאת אומרת צריך להיות שיח עם המדינה - - - ולהתקדם; ויש גם תהליך של הבשלה שהוא לא בזירה, עינבל יודעת להרחיב עליהם יותר טוב

מיכאל אורן:       בסוף אנחנו לא רוצים לצאת באיזושהי הצהרה חסרת אחריות

מיכאל אורן:  אנחנו צריכים להיות בעולם מדורג

מיכאל אורן:  זה לא מגביל את הפעילות פה בשום צורה, לדעתי זה גם נאמר בוועדה הקודמת

מיכאל אורן:  זה אומר שאנחנו עכשיו, כשנגיע ל-80% מהמיצוי של המכסה של ה-30,000, כבר נתחיל לרוץ

מיכאל אורן:  ואם נראה שאנחנו רצים מהר, אז נרוץ יותר מהר

מיכאל אורן:  הפעימה הזאת היא לא משהו שאמור להגביל אותנו

יעקב אשר: זאת השאלה: האם בין פעימה לפעימה יש איזשהו - - -     

מיכאל אורן: אין שום אינסטנציה, אין שום דיון שהוא מעבר לדיון מקצועי

לעובדים זרים): מה שאני אומר לאורך כל הדרך, ואני יודע שכך אכן עובדים, בין ה-80 ל-100 כבר תהיה הגדלת הפעימה

לעובדים זרים):  זאת אומרת, שאתה עוד לא מממש את ה-20% - - -     

יעקב אשר: זאת אומרת שיש חפיפה, של אחד על השני

לעובדים זרים): בדיוק

יעקב אשר: זה מה שרציתי לדעת

יעקב אשר:      את רוצה להוסיף עוד משהו?      

מיכאל אורן: שאלת על אתגר, ואני רוצה לשים אותו כאן, שאנחנו כנראה נצטרך לפתור אותו, ונראה לי שהם מכירים אותו: זה עניין של שגרירויות שכרגע לא כל כך נותנות כניסה למבקרים בתוכן

נאור שירי: ההפך, הן עובדות על יציאה של - - -          

מיכאל אורן: אנחנו צריכים להחתים עובדים על כל מיני תצהירים וכל מיני עניינים מהסוג הזה כדי שהם יכנסו לתוך הארץ, והעידר של כניסה שלהם זה אתגר - - -     

יעקב אשר:   לשגרירויות שלנו?     

מיכאל אורן: כן

יעקב אשר: אז תכף, אתה הבא בתור

יעקב אשר:       עוד משהו, משרד השיכון?     

מיכאל אורן: זה אתגר שאני שמה על השולחן

מיכאל אורן:  הוא אתגר לגיטימי

יעקב אשר: משרד החוץ, בבקשה

חגי שגריר: שלום

חגי שגריר:  אני אתייחס לשלוש מדינות

חגי שגריר:  קודם כל אני רוצה להתייחס לסין, כי מעבר להגדלה שמדברים עליה פה צריך לזכור שאנחנו צריכים גם לשמר את העובדים שקיימים פה

חגי שגריר:  כמו שאתם יודעים שבתחום החקלאות אנחנו עושים מאמצים עילאיים אחרי שעזבו 8,000 עדיין יש פה 22,000 תאילנדים שנשארו פה, ככה גם בתחום הבנייה

חגי שגריר:       צריך להגיד, הסינים, הדבר שהכי חשוב להם זה הביטחון של העובדים שלהם

חגי שגריר:  ופה אני חייב להגיד שאנחנו עובדים ביחד עם רשות האוכלוסין, משרד השיכון

חגי שגריר:  אנחנו ה-POS המרכזי של השגרירות הסינית, שגם בזמן הלחימה פונה אלינו, מבקשת מאיתנו דברים ומקבלת תשובות בו במקום

חגי שגריר:  זה מה שמאפשר לאלה שנמצאים פה – להישאר פה

חגי שגריר:       צריך להפריד בסין לגבי הבילטרלי

חגי שגריר:  יש שני ערוצים שדיברנו עליהם: בילטרלי וחברות ביצוע

חגי שגריר:  הבילטרלי – הסינים לא ישלחו אנשים לפה בזמן לחימה, את זה צריך להבין

חגי שגריר:  יחד עם זאת, יש את הפעימה שעליה כבר הוסכם עם הסינים, של ה-3000 ומשהו אנשים

חגי שגריר:  ברגע שתהיה רגיעה הם יגיעו לפה מיידית

לעובדים זרים): זאת לא הסקירה שאנחנו מקבלים עד עכשיו

יעקב אשר: זאת אומרת שכל ההסכם שדיברנו עליו, כמו שאומר ידידי, זה אומר בעצם ש?      

חגי שגריר: זאת אומרת, ברגע שיהיה פה ביקוש - - -      

לעובדים זרים): לא, לא, לא

יעקב אשר: זאת אומרת, הבעיה שלהם בהסכם הייתה רגיעה? קודם כל – מה זה רגיעה? הרגיעה פה בארץ לא תהיה אף פעם

חגי שגריר: זו החלטה מדינית של הצד הסיני, ואני אומר לכם שבמסגרת ההסכם הבילטרלי הם לא ירצו לשלוח לפה בזמן לחימה - - -     

יעקב אשר: זאת אומרת שאחד המקורות הכי גבוהים - - -     

לעובדים זרים): מרכזיים

יוליה מלינובסקי: זה מה שאמרתי

יעקב אשר: זה מה שאמרת? אז בואי תגידי את

יוליה מלינובסקי: זה אומר שיש לנו הסכמים בילטרליים, זאת בעצם הייתה הדרישה מלכתחילה

יוליה מלינובסקי:  עכשיו לא יהיו פה עובדים

יעקב אשר: עכשיו אני יכול להמשיך לדבר? תודה

חגי שגריר: יבואו לפה ברגע שתהיה רגיעה

יעקב אשר: אבל אנחנו כולנו שמים את כל יהבינו על העניין הזה, זו בעיה

לעובדים זרים): לא, בוא, מכובדי, אנחנו עד עכשיו מקבלים סקירה בלתי פוסקת על ההבאה תוך כדי מלחמה

חגי שגריר: אז רגע, תנו לי להמשיך

חגי שגריר:  יש חברות ביצוע, שהן מוכנות להביא אנשים לפה, כנראה גם בזמן לחימה

לעובדים זרים): מה ההבדל?     

יעקב אשר: אבל את חברות הביצוע הגדלתם בהחלטת הממשלה - -      

חגי שגריר: כן, מ-1,000 ל-1,600 לכל חברה

יעקב אשר: - - הגדלתם מ-12 ל-15

יוליה מלינובסקי: לא

קריאות: - - -     

יעקב אשר: אני רוצה שתבינו למה יש דרמה כרגע, פה אצלנו: כי אנחנו בישיבה הקודמת הבנו שמעבר לטיפול הרב מערכתי בכמה מקומות – גם בעובדי ביצוע, וגם באלה שנשארו, והחזרה, וכל אלה – הבשורה הגדולה שאמורה להיות מבחינתנו בכמויות זה ההסכם הבילטרלי

חגי שגריר: נכון

יעקב אשר: 	 אם אתה בא ואומר שבהסכם הבילטרלי הזה יש התניה קטנה - - -      

חגי שגריר: זו לא התניה בתוך ההסכם

מיכאל אורן: אין התניה כזאת בתוך ההסכם

יעקב אשר: אז תסביר את זה

חגי שגריר: זו החלטה

חגי שגריר:  בוודאי שלא, אין התניה בהסכם

יעקב אשר: החלטה, לא התניה

יעקב אשר:  החלטה

לעובדים זרים): לא התניה כתובה, הלכה למעשה

יעקב אשר: נגיד שבעוד שבועיים אנחנו עדיין בעיצומו של מבצע צבאי בדרום – האם יגיעו או לא יגיעו?      

חגי שגריר: לא יגיעו בזמן שיש מבצע צבאי

מיכאל אורן: 	 אנחנו לא מכירים אמירה כזאת, חגי

מיכאל אורן:  אנחנו לא מכירים אמירה כזאת

מיכאל אורן:  בדיוק הפוך

אפרת פרוקצ'יה: 	 מדובר בהערכה, אנחנו לא מכירים - - -     

חגי שגריר: אתם מבקשים את - - -     

יעקב אשר: 	 עכשיו, עכשיו צריך לקפוץ

יעקב אשר:  לא קודם

לעובדים זרים): בדיוק

יוליה מלינובסקי: - - - זה מה שאני אמרתי לך כל הזמן, ואתה סתמת לי את הפה

יוליה מלינובסקי:  ידעתי את זה, ידעתי את זה

יעקב אשר: אנחנו לא מאשימים אותך בהחלטה של הסינים

יוליה מלינובסקי: זה פשוט שקר, מה שקורה פה

לעובדים זרים): יוליה, שנייה, תעצרי רגע

חגי שגריר: חברים, אני רוצה להשלים את הדברים לפני שאתם - - - אני יכול?     

נאור שירי: מה אתם רוצים? אני לא מבין, למה שקר?     

לעובדים זרים): לא, לא , תקשיב - - -         

יוליה מלינובסקי: שקר כי - - -     

לעובדים זרים): זה הזמן - - -     

נאור שירי: רגע, חכו שנייה

נאור שירי:  אפשר שנייה? זאת הערכה שלו, הוא לא משקר, הוא מעריך

יעקב אשר: 	 יוליה, יש בעיה בצורת הביטוי שאת אומרת את זה: "זה לא יהיה", "זה שקר", ,"זאת לא בסדר"

יוליה מלינובסקי: הוא לא משקר, אנחנו משקרים לעצמנו

חגי שגריר: חברים, אפשר להשלים את הדברים?     

יעקב אשר: אנחנו לא משקרים, אנחנו עכשיו עושים ישיבה כדי לדעת מה נכון ומה לא נכון

לעובדים זרים): בדיוק

יעקב אשר: את רוצה כותרת?      

יוליה מלינובסקי: אני לא רוצה כותרת

יעקב אשר: אני מבקש לצטט: יוליה מלינובסקי אמרה "שקר

יעקב אשר:  כל מה שהיה פה – שקר"

יעקב אשר:  דיי נו, מספיק עם זה

יעקב אשר:  תני לי לנהל את הדיון הזה נורמלי

חגי שגריר: חברים, אני רוצה להדגיש: זאת הערכה שלי, אני חושב - - -     

לעובדים זרים): לא, שנייה, סליחה, סליחה

חגי שגריר: כן?     

יעקב אשר: הינה, עכשיו תהיה פה תחרות

לעובדים זרים): בטח תחרות

לעובדים זרים):  שנייה

לעובדים זרים):  אני מנהל פה את הדיון הזה בדיוק כמוך, אדוני

לעובדים זרים):  שנייה

לעובדים זרים):       עד עכשיו אתה אמרת שזו עמדת משרד החוץ

לעובדים זרים):  הרגע אמרת שזו הערכה אישית שלך

לעובדים זרים):  לא שאלתי מה הערכות שלך

לעובדים זרים):  אני רוצה שתיתן לי סקירה - - -     

יעקב אשר: לא, אני כן רוצה את הערכה הזאת, כי אם זאת האמת – אוי ואוי לנו

חגי שגריר: אז תיתן לי להשלים, אני רוצה להשלים

חגי שגריר:  לא נותנים לי לגמור את - - -     

לעובדים זרים): שנייה, חברים

לעובדים זרים):  עד עכשיו ראש מינהל עובדים זרים נתנה סקירה עקבית, וחיזקה אותה נציגת משרד השיכון

חגי שגריר: נכון

לעובדים זרים): אתה, נציג משרד החוץ, ברגע אחד פשוט משכת את השטיח מתחת לרגליים של כולנו, בוודאי מרגליהן

יעקב אשר: ואגב, טוב שעשית את זה, שנדע - - -     

לעובדים זרים): ובהמשך דבריך אתה מסייג ואתה אומר שאתה אומר את הדעה האישית שלך

לעובדים זרים):  אני לא שאלתי דעה

לעובדים זרים):  לי יש דעות רחבות, אני לא מבטא אותן

יעקב אשר: לא, לא, לא

חגי שגריר: אני אומר הערכה מקצועית, אני אומר את הדעה אישית שלי, ואני מבקש רגע להשלים את הדברים

חגי שגריר:  הערכה - - -     

יעקב אשר: אני מבקש שתשלים את הדברים

חגי שגריר: בסדר

חגי שגריר:  הערכה מקצועית שלי - - -     

יעקב אשר: עם הערכה מקצועית שלך אני מבקש לדעת גם הערכות מקצועיות - -      

לעובדים זרים): לחלוטין - - -     

יעקב אשר: - - כי בסוף אני לא רוצה לפגוש את המציאות בעוד חודשיים

חגי שגריר: בדיוק

חגי שגריר:  אני רוצה לשים את הדברים - - -     

יעקב אשר: שים את דברים, ואחר כך יש לי הרבה שאלות

יעקב אשר:  בסבלנות אבל

חגי שגריר: הערכה מקצועית שלי היא שבזמן שיש פה לחימה ויש אפשרות לאסקלציה, הסינים לא ישלחו לפה עובדים במסגרת ההסכם הבילטרלי

מיכאל אורן: - - -     

חגי שגריר: זו הערכה אישית שלי

עינבל משש: 	 חגי, הם בינתיים עושים מיונים, מכינים את המאגר של העובדים

עינבל משש:  זה לא קורה ביום

עינבל משש:  האיגרת הזאת של ה-3,000 ביקשנו אותה לפני, הם נתנו אישור ל-10,000 עובדים

חגי שגריר: את מדברת על חברות הביצוע?     

עינבל משש: לא

עינבל משש:  אני מדברת על העובדים של התאגידים

עינבל משש:  הרי ביקשנו 3,000 והם אישרו אותם

עינבל משש:  כרגע ביקשנו מהם לעשות מיונים

חגי שגריר: אוקיי, אני דבק - - -      

לעובדים זרים): מדובר בשתי מדינות שונות, ביקומים שונים, בזמנים שונים

לעובדים זרים):  אני מצטער, אני לא מקבל את זה

יעקב אשר: רגע, תן לו לסיים, אני רוצה לשמוע עד הסוף

חגי שגריר: אוקיי

חגי שגריר:  אני רוצה להמשיך

לעובדים זרים): בבקשה

חגי שגריר: המדינה השנייה זה הודו

לעובדים זרים): לא, אני רוצה לשאול אותך על סין, מה זאת אומרת?      

יעקב אשר: אם הערכה שלך היא נכונה, למה אנחנו צריכים להתקדם עכשיו עם זה? אוקיי, נחיל את זה לשעת חירום אחרת

יעקב אשר:  אולי אתה יכול להגיד לי איזה מדינה אתה חושב שכן תהיה מוכנה לעשות הסכם בילטרלי בזמן מלחמה, ואז נפנה את כל המאמצים של כולם לכיוון הזה?      התפקיד שלך זה לא רק לתת הערכות ותחזיות

יעקב אשר:  על סמך התחזיות והערכות אתה צריך לעשות פעילות מסוימת

לעובדים זרים): בדיוק

יעקב אשר: אם אנחנו מבזבזים עכשיו זמן על סין, ונחכה עד שתהיה פה צפירת הרגעה לכל המדינה, אז אנחנו משחקים כרגע בפינג פונג עם עצמנו

חגי שגריר: בואו אני אחדד את הדברים

חגי שגריר:  אנחנו עם סין צריכים להמשיך את הדברים כאילו הכול ממשיך כרגיל

חגי שגריר:  אנחנו מתנהלים, אנחנו מבקשים את העובדים, עושים את המיונים

מיכאל אורן: גם לא קיבלנו התנגדות, לפרוטוקול

חגי שגריר: אוקיי, בסדר, אני לא רוצה להיכנס לוויכוח

לעובדים זרים): 	 לא, זה לא ויכוח, אנחנו רוצים להגיע לחקר האמת, מכובדי

לעובדים זרים):  אני מבקש לדעת האם הערכה המקצועית שלך, שאני מאוד מכבד אותה, ובגלל אני מאוד מתייחס אליה אני מתעכב איתך, האם היא מגובה - -     

יעקב אשר: רגע

לעובדים זרים): - - בהודעות שהודיעו לכם הנציגויות הקונסולריות שלכם בסין – כן או לא, כי אם כן, הרגע אתה עוצר ואני רוצה תשובה ברורה מראש מינהל עובדים זרים

אלדד ניצן: 	 אדוני, אני - - -     

יעקב אשר: יש משהו שאתה רוצה להוסיף בעניין הזה?      

אלדד ניצן: כן - - -     

יעקב אשר: כקריאת ביניים

אלדד ניצן: תראה, אדוני, אני רוצה להבהיר

אלדד ניצן:  קודם כל – צריך לעשות סדר

אלדד ניצן:  עינבל עושה את כל הדברים - - -     

לעובדים זרים): חבר'ה, עזבו, לא נוגעים בזה

יעקב אשר: זה בסדר, אנחנו מצדיעים לה, הכול בסדר

אלדד ניצן: אבל יש דברים שלא תלויים בה - -      

יעקב אשר: נכון

אלדד ניצן: - - ואני אגיד למה אני מתכוון

אלדד ניצן:  קיבלנו במסגרת החלטת הממשלה להביא עובדים חוזרים, סיניים ומולדובנים - - -     

יעקב אשר: אבל כרגע אנחנו לא בעניין הזה

לעובדים זרים): זה לא הדיון

יעקב אשר: זה כן הדיון, זה חלק מזה

אלדד ניצן: זה קשור, אני רוצה לעזור לכם לפתור את הבעיה

קריאה: עכשיו הוא יגיד שהם לא רוצים להגיע

אלדד ניצן: לא

אלדד ניצן:  העובדים שבאים במסגרת פרטית, לא דרך הסכם בילטרלי, עולים על המטוס מיד ומגיעים

אלדד ניצן:  מה שצריך לעשות כרגע - - -     

יעקב אשר: זה חברות הביצוע?      

אלדד ניצן: חברות ביצוע זאת נישה בפני עצמה, היא לא קשורה

יעקב אשר: אוקיי

יעקב אשר:  החוזרים?     

אלדד ניצן: העיקר זה התאגידים, החוזרים

אלדד ניצן:  אם רוצים עכשיו, אנחנו במצב מלחמה, אפשר לעשות הוראת שעה, לחרוג מההסכמים הבילטרליים כרגע - -         

יוליה מלינובסקי: בדיוק

אלדד ניצן: 	 - - ולהביא כרגע כמות

אלדד ניצן:  אני העמדתי עכשיו 3,000 עובדים - - - חוזרים

מיכאל אורן: אבל אלדד, הנוסח של המחליטים מאפשר את שיקול הדעת הזה, אז על מה הדיון?      

מיכאל אורן: לא, אבל - - -     

יעקב אשר: 	 רגע

אלדד ניצן: 	אם אפשר להביא - - - 	 

יעקב אשר: 	 שנייה, תעצור

יעקב אשר:  אם הוא מאפשר, אני רוצה לדון בזה עכשיו, כי יכול מאוד להיות שלאור חוות הדעת הזאת, הערכות האלה – ואתם צריכים לבדוק את עצמכם, הממשלה צריכה לדבר בקול אחד בסוף - - -      

מיכאל אורן: מסכימה

יעקב אשר: אז תעשו את שיעורי הבית שלכם

יעקב אשר:  אני אומר לטובת כל היושבים פה בשולחן שאני אעשה מעקב כל שבוע, בוועדה כזאת או בוועדה אחרת, אבל אני אעשה מעקב כל שבוע בעניין הזה, ואני לא רוצה שאנחנו בעוד שבועיים נבין שהייתה לנו אפשרות ללכת על משהו אחר כדי לכסות - - - להמשיך לעשות את העבודה עם סין אני מסכים, כי זה יהיה טוב - - -     

מיכאל אורן: אבל זה לא בסתירה, מה שאלדד אמר

יעקב אשר: אבל רגע - - -     

עינבל משש: 	 אבל אדוני, אני ציינתי שזה ייסגר מול מולדובה ביום שני

עינבל משש:  אני ציינתי ואמרתי

יעקב אשר: זה אותו דבר?     

עינבל משש: זה אותו דבר

קריאות: - - -      

יעקב אשר: זה אותו דבר או לא אותו דבר?     

עינבל משש: אני אמרתי: החזרה של עובדים שעבדו פה, יצאו ממדינת ישראל ומעוניינים לשוב

עינבל משש:  אמרתי את זה

אלדד ניצן: זה מעולה, מה שהיא אומרת

יעקב אשר: מה אתה מוסיף?     

אלדד ניצן: אבל מה שאני אומר, מה שאני מוסיף הוא אם אנחנו נמצאים במסגרת חירום, מעבר לעובדים שהיו פה ויחזרו, אפשר לעשות הוראת שעה כרגע ואפשר להביא 25-20 - - -      

יעקב אשר: מה הפוטנציאל של החלטה כזאת?     

אלדד ניצן: בלתי מוגבל

אלדד ניצן:  אפשר להביא כרגע - - -     

יעקב אשר: 	 מה החסרונות של החלטות כזאת?      

אלדד ניצן: החסרונות שהם רוצים בילטרלי, אבל בילטרלי זה נכון בזמן אמיתי

יוליה מלינובסקי: זה מה שאני רוצה לדבר - - -     

אלדד ניצן: בזמן לא אמיתי שאנחנו נמצאים היום, אם רוצים להביא היום 40,000-30,000 עובדים, אפשר להביא עובדים במהירות, לא במסגרת הסכמים בילטרליים - -      

יוליה מלינובסקי: בדיוק

אלדד ניצן: - - מסין, מהודו, מכל מקום

מיכאל אורן: אבל הסכם בילטרלי לא מתייחס עכשיו למצב חירום או לא מצב חירום

מיכאל אורן:  הנכונות של ממשלת סין היא זהה - - -     

אלדד ניצן: לא

יוליה מלינובסקי: לא, זה לא המצב

אלדד ניצן: לא

אלדד ניצן:  אם אני אביא היום עובדים מסין לא במסגרת ההסכם, זה כמו חברות הביצוע – אפשר להביא אותם מיידית

אלדד ניצן:  אפשר להביא אותם מיידית

אלדד ניצן:  מחר בבוקר – 20,000 עובדים

יוליה מלינובסקי: נכון

יוליה מלינובסקי:  יש קונספציה - - -      

יעקב אשר: טוב, שנייה, אני אתן לך לדבר

אלדד ניצן: עינבל עושה את הכול, אבל זה לא תלוי בה, צריך החלטה

אלדד ניצן:  צריך החלטה

חגי שגריר: אני יכול רגע? לא סיימתי את הדברים

יעקב אשר: אבל אני רוצה שתענה לגבי העניין הזה

חגי שגריר: אני רוצה רגע להתייחס להודו, אוקיי? יש עוד שתי מדינות

חגי שגריר:  על סין דיברנו, אני חושב שצריך להתקדם איתם

חגי שגריר:  המנגנון עם הסינים עובד מעולה, צריך להגיד את זה

חגי שגריר:  זה עובד חלק, וברגע שהוא מתחיל לפעול הוא פועל מיידית

חגי שגריר:  זה דבר אחד

חגי שגריר:      הדבר השני זה לגבי הודו

חגי שגריר:  אנחנו לוחצים לקבל מועד לחתימה ממש בהקדם האפשרי, יכול להיות שעוד השבוע, על הסדר היישום

יעקב אשר: הכול תלוי בהם?     

חגי שגריר: השגריר פועל לקבל מועד לחתימה ממש בימים הקרובים

יעקב אשר: גמרו את כל המסמכים והכול?      

חגי שגריר: גמרו את כל המסמכים

יוליה מלינובסקי: למה אתם - - -     

יעקב אשר: שנייה, אני אתן לך לדבר אחריו, דקה, יוליה

חגי שגריר: מדובר על הסדרי - - -      

יוליה מלינובסקי: לא, אבל זו אותה קונספציה - - - הסכמים בילטרליים - -     

יעקב אשר: רגע, תכף נגיע לזה

יעקב אשר:  תני לי רגע לסיים

יוליה מלינובסקי: אחת לאחת

חגי שגריר: נכון, וההסכמים - - -     

יעקב אשר: שנייה

יוליה מלינובסקי: מה נכון? - - - הסכמים בילטרליים

יעקב אשר: יוליה, את לא רוצה לדבר אחר כך?      

חגי שגריר: ההסכמים האלה עובדים יפה מאוד - - -     

יוליה מלינובסקי: - - -      

יעקב אשר: אני שואל

יעקב אשר:  התחלת להגיד ואמרת שאתה רוצה לסיים עם הודו ועם עוד מדינה - -      

חגי שגריר: כן, נכון

יעקב אשר: - - ואז אני רוצה שתעני לי על מה שלה אין סבלנות

חגי שגריר: מאוד אחוז

יעקב אשר: אז אני מבקש, תמשיך ואז תענה לי למה יש התעקשות כרגע, אולי במצב כזה, לעניין הזה

יעקב אשר:  אני רוצה להבין את זה

חגי שגריר: לגבי הודו, כמו שאמרתי, ייחתם, ממש בימים הקרובים ייקבע מועד ששם השגריר יחתום מול מי שצריך

יעקב אשר: מה הערכה שלך גבי העובדים משם? יבואו או לא יבואו בזמן מלחמה

חגי שגריר: אני לא נכנס להערכות שלי, בסדר?      

יעקב אשר: עכשיו אתה כבר נכנס?     

סימון דוידסון: 	 באיזה מספרים מדובר?      

חגי שגריר: קשה לי להגיד ואני לא רוצה לתת סתם הערכה שהיא לא מבוססת

חגי שגריר:  בנושא הסיני זה יותר מבוסס, אבל פה אני לא רוצה לתת לך הערכה

יעקב אשר: הלאה, מה המדינה הנוספת?     

חגי שגריר: רק צריך לקחת בחשבון, יש את מסגרת הזמן של האישור אצלנו, להניח אצלכם בוועדה, בממשלה

חגי שגריר:  אבל כמו שעינבל אמרה, הם מבחינתם כבר יוצאים לשטח כדי להכין הכול, כדי שברגע שזה נכנס לתוקף יהיה אפשר להתחיל להפעיל את זה

יעקב אשר: הוועדה פה לא תעכב את זה, תהיה רגע

סימון דוידסון: 	 על איזה מספרים מדובר? כי לגבי מולדובה הבנו, על מה מדובר בהודו?      

חגי שגריר: כמו שעם סין אנחנו הסכמנו על מכסות אחרי שהיה את ההסכם, אז יש לנו כאן – אם ימוצה עד 80% ויעלה ל-50,000 יהיה אפשר לדבר עם ההודים על מספרים, אז נדבר איתם – האם אנחנו רוצים בכמה פעימות – 5,000, 10,000, זה כבר עניין שלנו לסכם אחרי זה

יעקב אשר: מבחינת ההודים זה בלתי מוגבל?     

חגי שגריר: בדיוק

יעקב אשר: אוקיי

יעקב אשר:  המדינה הנוספת?     

חגי שגריר: המדינה השלישית שכרגע נבדקת זאת מקסיקו, לגבי פיילוט

חגי שגריר:  פיילוט משמעותו בין 500 ל-1,000 פועלים

חגי שגריר:  כשאנחנו אומרים למקסיקו "פיילוט", אנחנו אומרים להם: מדובר על זמן לחימה, אנחנו לא מדברים על פיילוט להמשך הדרך

חגי שגריר:  בין 500 ל-1,000 פועלים לתקופה של תשעה חודשים

יעקב אשר: 	 פיילוט לא מחייב הסכם בילטרלי?     

חגי שגריר: לא מחייב, לא

סימון דוידסון: אתם מודעים לאוכלוסייה המקסיקנית ולאופי העבודה שלהם? השאלה אם זה מתאים בכלל לישראל

שלום בן משה: 	 מקסיקנים רוצים סיאסטה בצהרים

שלום בן משה:  עזוב, בחייך

חגי שגריר: מדובר על פיילוט, בגלל זה עושים פיילוט כדי לראות - - -     

אפרת פרוקצ'יה: - - -     

יוליה מלינובסקי: אז למה לעשות פיילוט, כשאנחנו יודעים מראש את דפוסי ההתנהגות? למה?     

יעקב אשר: עכשיו תענה לי על השאלה שמרחפת פה, גם לאור הערכות שלכם וגם להכול

יעקב אשר:  אני בא ואומר: אנחנו בזמן מלחמה

יעקב אשר:  אנחנו בזמן שאנחנו עלולים להחריף את משבר הדיור, שכל כך התעסקנו בו עד לפני חודשיים, ועכשיו אנחנו ניתקל בו בגדול

יעקב אשר:  בזמן מלחמה יכול מאוד להיות – ותסבירו לי מה החסרונות של זה, מה יקרה למדינה אם אנחנו כרגע ניקח מן הגורן ומן היקב, וכמו שנאמר גם מקודם – שאפשר להביא היום ישירות את העובדים האלה, ללא הסכמים בילטרליים, ולפתוח את זה לתקופה של זמן

יעקב אשר:  תקרא לזה פיילוט – פיילוט של החיים

יעקב אשר:       אני רוצה שתסבירו לי למה לא לעשות את זה

יעקב אשר:  כל מה שאמרתם זה נכון: נעשית עבודת קודש, ויש הרבה עבודה, וזה המון בירוקרטיה והכול

יעקב אשר:  אבל אני רוצה להבין כרגע – כרגע – מה יקרה למדינת ישראל, מה ההשלכות הנוראיות שיכולות לקרות אם נחליט כרגע שבתקנות שעת חירום - -      

קריאה: בהוראת שעה

יעקב אשר: - - אנחנו עובדים לא על פי הסכמים בילטרליים

מיכאל אורן: אני חושבת שמשרד המשפטים צריך לענות על השאלה הזאת, ברשותך

יוליה מלינובסקי: כן, יהיה פה אסון לאומי חלילה

שלום בן משה: מה יהיה?     

יוליה מלינובסקי: אפשר להתייחס, אדוני היושב-ראש?     

נאור שירי: רגע, בואי נשמע שנייה את התשובה

יוליה מלינובסקי: לא, אבל אני אגיד לך - - -     

סימון דוידסון: אני רוצה לדבר

נאור שירי: אין לדבר

נאור שירי:  בוועדה הזו יעקב מדבר

נאור שירי:  רק יעקב מדבר פה

סימון דוידסון: לא, אין דבר כזה

סימון דוידסון:  לא נגיע לוועדה, אם זה ככה

יוליה מלינובסקי: תרשה לנו גם כן לשאול שאלות

נאור שירי: אפשר לקבל תשובה ממשרד המשפטים? משרד המשפטים?      

סימון דוידסון: אין פה משרד המשפטים?      

יוליה מלינובסקי: הם לא פה

נאור שירי: יעקב?      

קריאה: הם היו פה

סימון דוידסון: יעקב, אני רוצה בבקשה דקה

יוליה מלינובסקי: - - -     

יעקב אשר: אני רוצה תשובה אחת

נאור שירי: אין משרד המשפטים, הם לא פה

סימון דוידסון: הם לא פה

לעובדים זרים): אנחנו נקרא להם, ואני רוצה לדעת מה קורה עם עניין התרגום

סימון דוידסון: כשהוא יבוא אני רוצה את הדקה שלי

יעקב אשר: רגע, רגע

יוליה מלינובסקי: תן לנו קצת גם כן לדבר

יעקב אשר: אתם רוצים דקה לכל אחד?     

סימון דוידסון: כן

יעקב אשר: בבקשה, יוליה

סימון דוידסון: למה יוליה?      

יוליה מלינובסקי: לא, אני באתי האחרונה

סימון דוידסון: אני הקמתי את הוועדה היום, סידרתי מיקרופונים, את המים

יעקב אשר: רציתי שתריבו ביניכם קצת

סימון דוידסון: טוב, אז אני - - -     

יעקב אשר: אוקיי, נאור, בבקשה

סימון דוידסון: לא נאור

לעובדים זרים): הינה, הגיעה נציגת משרד המשפטים, היא הביאה איתה את התרגום ביד

יעקב אשר: אנחנו שאלנו כאן שאלה, אני לא יודע אם הייתי בשאלה הזאת - - -     

יוליה מלינובסקי: מה יקרה אסון אם אנחנו - - -     

יעקב אשר: את רוצה להגיד במקומי את השאלה? בבקשה יוליה, תהיי הדוברת שלי

יוליה מלינובסקי: איזה אסון יקרה למדינת ישראל אם בשעת חירום אנחנו לא נעבוד לפי הסכמים בילטרליים, ונמצא בשיטה אחרת?     

יעקב אשר: 	 כמו שבחברות ביצוע

לעובדים זרים): אני אענה לה

יוליה מלינובסקי: מה יהיה אסון לאומי פה?     

לעובדים זרים): אני אענה לכם

יוליה מלינובסקי: ואם נסטה מהדרך המקובלת

יעקב אשר: יוליה, יוליה

לעובדים זרים): אל תפריע לה לדבר

יעקב אשר: תנו לי להשלים את השאלה, כי היא לא הייתה כאן

יעקב אשר:  מה שיוליה אמרה – פלוס: כמו שבחברות ביצוע הם עובדים עם מכסה מסוימת, וזה עובד עם פחות בירוקרטיה, נכון? אתם מסכימים איתי?      

מיכאל אורן: 	 יש לזה אתגרים אחרים, אבל - - -     

יעקב אשר: 	 יש לזה אתגרים

יעקב אשר:  כל החיים הם מלאים אתגרים

יעקב אשר:  בלשון משרד המשפטים זה נקרא קשיים משפטיים וכאלה

יעקב אשר:  אבל אני שואל דווקא את נציגת משרד המשפטים, שבדיון הקודם ראיתי שהיא מאוד מאוד רוצה לזרז את העניינים: כמו שאנחנו יודעים להפעיל את חברות הביצוע ללא הסכמים בילטרליים, האם אפשר לקבל החלטה, כפיילוט בזמן מלחמה, תקראו לזה פיילוט – כי אוהבים את המילה פיילוט, בפיילוט אפשר להכשיר הכול

יעקב אשר:       אני אומר משהו אחר

יעקב אשר:  אני רוצה החלטה לתקופה של עד שישה חודשים כרגע, עם אפשרות של הארכה אוטומטית לעוד שישה חודשים - -      

יוליה מלינובסקי: לא, אני חשבתי על שנתיים

קריאה: שנתיים

קריאה: אף אחד לא יגיע לשישה חודשים

יעקב אשר: - - שבהם אנחנו, עד שנתקדם עם כל ההסכמים הבילטרליים ונגמור את הכול, בינתיים נמלא חלק גדול מהמכסה עם מה שנאמר כאן – על ידי אותם תאגידים, אבל לא במסגרת הסכמים בילטרליים

יעקב אשר:      תשובה?      

נאור שירי: אבל זו לא השאלה ששאלת

נאור שירי:  שאלת מה ההשפעה של הבאה בלי ההסכם הבילטרלי

יעקב אשר: לא, מה יקרה אם זה יקרה

יעקב אשר:  תודה, נאור

יוליה מלינובסקי: - - -     

קריאה: הוראת שעה, הוראת שעה

יעקב אשר: יש לך תשובה?      

לינא סאלם: טוב, אז כמה דברים

לינא סאלם:  בנוגע לתרגומים – הם כבר הובאו, כמובן

יעקב אשר: באותו יום זה כבר עבר?     

לינא סאלם: באותו יום לא

לינא סאלם:  עברו החלקים המהותיים, יומיים לאחר מכן כל השאר

יעקב אשר: אוקיי, אנחנו אחרי זה, יאללה

לעובדים זרים): 	 רק רגע

לעובדים זרים):  ומה המועדים?      

לינא סאלם: בנוגע למה?      

לעובדים זרים): להשלמת התרגום?      

יעקב אשר: נגמר, נגמר, זה מה שהיא אמרה

לינא סאלם: הסתיימו

לינא סאלם:  יומיים לאחר מכן הכול עבר

לינא סאלם:  החלקים המהותיים – באותו יום; והשאר – יומיים לאחר מכן

יעקב אשר: זה כבר אושר

לעובדים זרים): אוקיי, אז עכשיו אני חוזר עם זה למשרד החוץ

יעקב אשר: רגע, אבל אני שאלתי שאלה

יוליה מלינובסקי: רגע, בואו נשמע איזה אסון לאומי יהיה פה

יעקב אשר: תני לי תשובה לשאלה ששאלתי, ואחר כך תהיה לך עוד שאלה של היושב-ראש

לינא סאלם: אני רוצה לחלק את זה לשני חלקים

לינא סאלם:  חלק אחד בא ואומר מה קורה בדרך כלל

לינא סאלם:  מדינת ישראל כבר התחייבה להבאת עובדים בבניין אך ורק במסגרת הסכמים בילטרליים, מכמה סיבות

לינא סאלם:  זה הכלי הכי אפקטיבי למניעת דמי תיווך אסורים

לינא סאלם:  היה לנו הליך תלוי ועומד במשך עשר שנים בבג"ץ, התחייבנו בפני בג"ץ שזה הכלי האפקטיבי וכך מדינת ישראל תפעל להבאת עובדים בענף הבניין

לינא סאלם:       כאן מדובר באמת בנסיבות חריגות

לינא סאלם:  יש לנו גם כשל שוק, גם מצב חירום, גם עובדים שעזבו או עובדים שלא מוכנים להגיע - -      

יעקב אשר: נכון

לינא סאלם: - - ולכן הממשלה גיבשה מודל חלופי, עם כל מיני אמות מידה, שיאפשרו למזער ולמנוע - - -     

יעקב אשר: איפה המודל?     

לעובדים זרים): 	 עבר בהצעת מחליטים

אפרת פרוקצ'יה: 	 לינא, הוא מדבר לא על מה שעבר

אפרת פרוקצ'יה:  הוא שואל האם ניתן להביא עובדים חדשים, לא כאלה שהיו פה, עובדים - - -     

יעקב אשר: לא חוזרים

יעקב אשר:  שתאגידים יוכלו להיות כמו חברות ביצוע, בלי הסכמים בילטרליים, לחצי שנה

יוליה מלינובסקי: נכון

יעקב אשר: ויש לי אישור מיוליה על זה - - -     

לעובדים זרים): לא, לא, זה לא מספיק, חצי שנה זה לא מספיק

יוליה מלינובסקי: שנה, שנתיים

לעובדים זרים): שנתיים

לעובדים זרים):  נדבר - - - אחרי זה

יעקב אשר: בדיוק

סימון דוידסון: לפי המבט שלה – גם שבוע לא

נאור שירי: תנו לה לסיים את התשובה

לעובדים זרים): בואו, תנו לה לענות לשאלה שלו

נאור שירי: אני לא מצליח להבין תשובה אחת, הזיה

יעקב אשר: זה נהיה כמו מקהלה, שכל אחד חייב

יעקב אשר:  תפסיקו, נו, ברצינות

נאור שירי: אנחנו לא הוצאנו מילה, זה רק אתם, כל הזמן

יעקב אשר: לא דיברתי אליך

יעקב אשר:       אני מבקש את התשובה הזאת: מה ההשלכות? הבנתי שיש נושאים, יש בג"ץ והכול

יעקב אשר:  אני שואל: אם אני הייתי היום אחראי על הדבר הזה, הייתי מביא החלטה לממשלה שמסגרת התקופה – אני כבר לא אגיד שישה חודשים – תקופה מוגבלת, כשעת חירום

יעקב אשר:  את הסברת את זה יותר טוב ממני, מכל הכיוונים, למה זו שעת חירום

יעקב אשר:  אנחנו כרגע נותנים לכל החברות, לתאגידים ולחברות הביצוע, תביאו כמה שאתם יכולים

יעקב אשר:       במקביל אני ממשיך את העבודה על ההסכמים הבילטרליים, מכין אותם, עושה אותם ומביא אותם להבשלה

יעקב אשר:  אבל מה זה הדבר הזה? אנחנו עלינו על מסלול אחד, גם אם ייפול פה טיל באמצע החדר הזה, גם אז אנחנו נדבר אותו דבר?     

יוליה מלינובסקי: כן, כי החמאס מורתע

לינא סאלם: קודם כל, כפי שידוע לוועדה היטב, משרדי הממשלה גיבשו טיוטת מחליטים בפרק זמן כמעט אפסי

לינא סאלם:  עלו למשאל טלפוני ואושרה החלטה - - -     

יעקב אשר: 	 הצעה שלי, לוקח עשר דקות לכתוב אותה

לינא סאלם: אבל אני לא יכולה להתייחס למשמעות המודל החלופי שהוועדה מציעה, מבלי שהתקיים דיון בין משרדי הממשלה - - -      

יעקב אשר: לא, מעמדת משרד המשפטים - - -      

סימון דוידסון: אנחנו מדינה בפלסטר

סימון דוידסון:  הכול זה פלסטר

יוליה מלינובסקי: פשוט - - -     

נאור שירי: אין לי, אין לי מילים

יעקב אשר: אבל אני לא רוצה להפיל את זה - - -     

נאור שירי: אבל יעקב, זה לא עליה

סימון דוידסון: אין לה תשובה עכשיו

יעקב אשר: 	 היא עושה דבר קולגיאלי ואומרת - - -     

נאור שירי: לא עליהם, אבל אני לא מצליח להבין תשובה

יעקב אשר: בואו, אני יודע, חברים

נאור שירי: רק שהיא תסיים להסביר את - - -     

אפרת פרוקצ'יה: 	אולי אני אעזור - - -     

נאור שירי: שנייה

יעקב אשר: אני יכול לעשות רגע התייעצות סיעתית?     

יעקב אשר: יעקב, תן לי שנייה

לעובדים זרים): אני פונה לכולכם, אני פונה לכולכם - - -      

יעקב אשר: התייעצות סיעתית אפשר שנייה? אני אסביר לכם

יעקב אשר:  הרי גם אם אנחנו עכשיו נחליט ונצביע לעצמנו, אני מנסה לעשות את הלחץ איתכם ביחד, וזה יתעורר לנו מיד אחרי חוות הדעת - - -      

נאור שירי: אפשר רצף של 30 שניות לדבר?      

יעקב אשר: אני אתן לך, אבל תן לי את ה-30 שניות שלי לסיים את החלק הזה

נאור שירי: אתם שעה, אני עוד לא דיברתי

יעקב אשר: אני יודע

יעקב אשר:  אני אתן לך לדבר, כי אתה לא ביקשת מקודם

יעקב אשר:       אני רק אומר דבר אחד: בואו לא נתלהב מעצמנו - - -     

נאור שירי: אני לא מתלהב

יעקב אשר: אני לא מדבר אליך

יעקב אשר:  אני מדבר לעצמנו, לכולנו

יעקב אשר:  אנחנו עכשיו לא בישיבת ממשלה, עם כל הכבוד

יעקב אשר:  אנחנו יכולים להחליט לעצמנו, ולקרוא לממשלה, והכול

יעקב אשר:  אני רוצה להבנות את התהליך, לעשות את הלחץ הזה ולהבין איפה הבעיות, כי אז נוכל לבוא ולתבוע את זה הרבה יותר חזק

יעקב אשר:  יכול להיות שיעשו את זה, יכול להיות שלא יעשו את זה

יעקב אשר:  אנחנו נצטרך להפוך את העולם

יעקב אשר:       אני, מבחינתי, חושב שהלכתי עם המסלולים

יעקב אשר:  אמרתי: בואו נאיץ את המסלולים, בואו נעשה אותם יותר חלק, יותר מהר, פחות בירוקרטיה

יעקב אשר:  אבל אם יתברר שלמרות כל הדברים הללו אנחנו עדיין נדשדש – בגלל דברים שלא תלויים בנו, אף אחד לא אשם מאלה שיושבים פה – זה אומר שאתם חייבים ברגע מסוים להרים דגל אדום לממשלה ולהגיד: בדרך הרגילה שהתווה לנו בג"ץ פעם, ואלה יתוו לנו אחר כך, לא נוכל לתת את התרופה הזאת בימים הללו

יעקב אשר:  ואנחנו צריכים לצורך זה פסק זמן כדי שנמשיך בינתיים למלא את מחסני הבילטרלי שלנו לדברים לעתיד, לעוד חצי שנה או שבעה חודשים

יעקב אשר:       זה מה שאני רוצה שייצא מהישיבה הזו, וההסכמה על זה היא קודם כל איתכם

יעקב אשר:  זה שאני אחליט וכולנו נחליט – זה כלום

יוליה מלינובסקי: תן לנו - - - אדוני היושב-ראש

יעקב אשר: אתם רוצים לחשוב, התייעצות, לעשות הפסקה לכמה דקות – אין לי בעיה

קריאות: - - -     

נאור שירי: לא, יעקב - - -     

יוליה מלינובסקי: יש לנו זכות דיבור בוועדה הזאת?     

יעקב אשר: דקה, דקה, אתם תבחרו אם אתם רוצים - - -     

סימון דוידסון: לא, אנחנו רוצים לדבר

יעקב אשר: אוקיי, אתם רוצים לדבר – אז אתם תדברו

ששי שדה: 	 מכובדיי יושבי הראש, אני יכול לעזור לכם, אפילו לתת תקדים, למה שאתם - - -     

יעקב אשר: שנייה

סימון דוידסון: לא, אני לא מוכן לזה

סימון דוידסון:  די, מספיק, אנחנו פה לא עציצים

סימון דוידסון:  אני רוצה לדבר

יעקב אשר: 	 סליחה, דוידסון, ברוך הבא לוועדה

סימון דוידסון: תודה רבה

יעקב אשר: אצלי אין עציצים, ותעשה לי טובה – תתבטא גם בצורה אחרת

סימון דוידסון: תודה רבה

סימון דוידסון:  אני רוצה להיות קצר ומאוד ענייני

סימון דוידסון:  אני לוועדה הזאת, של עובדים זרים, הגעתי במקרה, דרך חברי אליהו רביבו, וגיליתי עולם שלם

סימון דוידסון:  עולם של כל כך הרבה מכשולים – בירוקרטיים, כספיים, חוזיים, מה לא גילינו שם

סימון דוידסון:  לא רק בענף הבנייה והתשתיות

סימון דוידסון:       אבל היום, כשאני נמצא בשטח ואני מדבר עם אנשים שעוסקים בזה ביום יום – וחשוב שהם ידברו – צריך להבין שהאירוע הזה הוא לא אירוע רק של מלחמה, הוא הולך הרבה זמן אחורה

סימון דוידסון:  וכשמדברים על יוקר המחיה חלק גדול נמצא פה, בשולחן הזה, בהחלטות של האנשים שיושבים פה

סימון דוידסון:  כי אם אני מקבל היום בבוקר הודעה מאחד הקבלנים הגדולים, ולא חשוב מי, שמחפש רתכים והוא צריך לשלם 1,850 שקל ליום לרתך - -      

קריאה: 	 ל-8 שעות

סימון דוידסון: - - איך אתם רוצים שנוריד את יוקר המחיה במדינה הזאת?      אז נכון שאנחנו בתקופה של מלחמה, אבל צריכים, אדוני שני יושבי-ראש, לחשוב רגע אחד על מה שאנחנו עושים היום ומה אנחנו נעשה קדימה, כי חייבים לשנות את כל הנושא של עובדים זרים, גם הרבה הרבה שנים אחורה

סימון דוידסון:  חבר'ה, 850 שקל ליום קיבל עובד פלסטיני, שבסוף נשאר לו מזה רק 250 והכסף רץ לכל מיני מאכערים, וגם לאנשי החמאס – כי הם גזרו שם קופון במשך שנים

סימון דוידסון:       אז לאף אחד זה לא הפריע? וכל מיני חברות שגזרו קופונים, לאף אחד זה לא הפריע? על מי זה נופל בסוף? על המעסיק שצריך לשלם 850 או 1,000 שקל ליום לעובד בניין

סימון דוידסון:  אף אחד לא דיבר על זה, אבל אנחנו צריכים להתחיל לדבר על זה

סימון דוידסון:  כי אם רוצים להסתכל קדימה, שדירה תעלה לילדים שלנו בצורה נורמלית, אז צריכים להתחיל מהדברים האלו – שפועל ירוויח בצורה הוגנת

סימון דוידסון:       אנחנו דואגים לעובדים הפלסטינים, כל מיני הסכמים קיבוציים

סימון דוידסון:  איפה אנחנו בכלל, על מה אנחנו מדברים בכלל? אנחנו צריכים לדאוג לעובד פלסטיני להסכם קיבוצי? תזכרו מה היה פה ב-7 באוקטובר

סימון דוידסון:  אנחנו לא צריכים לדאוג להם

סימון דוידסון:  אנחנו צריכים לדאוג קודם כל לילדים שלנו ולנכדים שלנו

סימון דוידסון:       וזה נוגע גם לנושא של עובדים זרים, כי מחר בבוקר גם יהיה דיון אצל אלי, בישיבה על זה שאין עובדים זרים – לא בניקיון, ולא בסיעודי, ולא בהרבה מאוד דברים אחרים

סימון דוידסון:       חברים, צריכים לשנות את החשיבה, צריכים להקשיב לאנשים מהשטח

סימון דוידסון:  תצאו רגע מהמשרד ותראו מה עובר על היזם, על הקבלן, על איש התשתיות שצריך לבנות

סימון דוידסון:  הכול סגור, אין עבודה

סימון דוידסון:  שום דבר לא קורה במדינת ישראל, לא יודע אם אתם יודעים את זה

סימון דוידסון:  תשיגו עובד אחד

סימון דוידסון:  אין

סימון דוידסון:  אין

סימון דוידסון:  לא הודים ולא שמודים, כלום אין

סימון דוידסון:  אז בואו נהיה קצת יותר רציניים, גם לעתיד

לעובדים זרים): סימון דוידסון היקר, אתה מדבר מדם ליבך

לעובדים זרים):  תכף נאור שירי יקבל את רשות הדיבור

לעובדים זרים):  מה שאני מבקש, במהלך הסקירה שלכם התחלתם לבטא החלטת מציעים שבשורש שלה ישנן הקלות בירוקרטיות שיאפשרו הפעלת שיקול דעת בהכנסת עובדים שלא במסגרת הסכם בילטרלי

לעובדים זרים):       מיד אחרי שחבר הכנסת נאור שירי יבטא את מה שהוא מבקש לבטא מתחילת הישיבה, אני מבקש שתתייחסו הלכה למעשה - - -      

יוליה מלינובסקי: גם אני רוצה, בבקשה

לעובדים זרים): בבקשה, את רשומה, אין בעיה

לעובדים זרים):       אני מבקש שתבטאו הלכה למעשה, לא מהן ההשלכות, אלא מהן המגבלות של הכנסת עובדים למדינת ישראל שלא במסגרת הסכם בילטרלי

לעובדים זרים):  אנחנו אומרים, לפחות מי שעוסק בעובדים זרים בשוטף לצד אותן השלכות הגענו למסקנה שאין מנוס מהתרת חסמים כאלה ואחרים

לעובדים זרים):      אני מבקש שתסבירו לכולנו, באופן פשוט ונגיש, מה ניתן לעשות במסגרת אותן הבנות שמגולמות באותה החלטת מציעים

לעובדים זרים):       כן, נאור שירי

לעובדים זרים):  אחרי שהוא יסיים, תענו

נאור שירי: 	 אני לא רוצה לדבר עליהם, אני מדבר אליך כיושב-ראש הוועדה וגם ליעקב שיצא

נאור שירי:  אני חייב להגיד, אני נמצא כאן שעה ולא בא לי לדבר, כי אני לא מצליח להבין כלום עד הסוף

נאור שירי:  כל שאלה שאתם שואלים, או שמישהו מעלה, מישהו נותן הערכה, אבל אף אחד לא מצליח לסיים תשובה

נאור שירי:      משרד המשפטים, גבירתי שיושבת פה – את יוצאת כל שנייה

נאור שירי:  אני בטוח שאת הכי עמוסה בעולם, אבל לא סיימת חצי תשובה

נאור שירי:  נשאלה שאלה מה ההשלכות של אי-קיום הסכם בילטרלי – היא לא נותנת תשובה

נאור שירי:  היא יוצאת, כבר מפילים עליה עשר שאלות שונות

נאור שירי:  בן אדם נתן הערכה - - -      

לעובדים זרים): בדיוק לזה התייחסתי כרגע

נאור שירי: אבל תנו להם רק - - - אני מנסה לקבל תשובה

לעובדים זרים): אבל אני מנסה לדלג

לעובדים זרים):  אני לא רוצה להתעכב - - - ברשותך - - -     

נאור שירי: - - - רגע, אלי, אולי אתה יודע מה ההשלכות של אי-קיום הסכם בילטרלי? או מה ההבדל בין להביא - - -      

לעובדים זרים): אני רוצה להגיד לך למה בדיוק על זה אני לא רוצה שניפול למלכודת הזאת

נאור שירי: טוב

לעובדים זרים): אם עכשיו הדיון יהיה דיון מהותי לעניין האינטרפרטציות של אי-קיום הסכם בילטרלי, אנחנו עוסקים בנושא שהוא לא פרקטי

לעובדים זרים):  אנחנו אומרים שיש כבר החלטת מציעים שמבינה שזו העת, שבלית ברירה, לצד העובדה שאנחנו מתקדמים בחתירה להשלמת ההסכמים הבילטרליים והרחבתם עם עוד מדינות יעד, אנחנו עוזבים את זה רגע – בזמן שמטפלים בזה – ומאפשרים הכנסה, בביטול חסמים בירוקרטיים, של עובדים שלא במסגרת ההסכמים הבילטרליים

לעובדים זרים):       אני מבקש למקד את הדיון לשם, כי אם לא - - -      

נאור שירי: אבל מה ההשלכה של זה? אני רוצה לדעת מה

נאור שירי:  מה הבעיה? זו שאלה לגיטימית

נאור שירי:  לא סתם יש הסכמים בילטרליים, נכון? יש משמעות

אפרת פרוקצ'יה: - - -      

לעובדים זרים): אני אסביר, ואני אתמצת את זה

לעובדים זרים):  כשנכנס עובד שלא במסגרת הסכמים בילטרליים, יש לזה כמה השלכות

לעובדים זרים):  האחת, שאין לנו בקרה על הדרך שבה הוא הגיע, על הכספים שהוא שילם ועל הסינונים שהוא עבר

נאור שירי: יש לזה משמעות פרקטית?     

אפרת פרוקצ'יה: כן

לעובדים זרים): שנייה

לעובדים זרים):  תעצור רגע

נאור שירי: עצרתי

קריאה: ספסרות - - -     

לעובדים זרים): ההשלכה השנייה זה שיש לנו פחות בקרה על דרך היציאה שלו וההתנהלות שלו פה, בתוך גבולות המדינה

נאור שירי: נשמע שזה מהותי, לא?      

לעובדים זרים): מאוד, מאוד

נאור שירי: אז מה, מדלגים על זה ואומרים להם: אל תעשו כלום?     

לעובדים זרים): לא, אני מנסה רגע להסביר

לעובדים זרים):  מכיוון שלצד העובדה שזה מאוד מאוד מהותי, המדינה עומדת כרגע בפני אתגר שלא נזרים אליה עובדים זרים, אנחנו נאלצים, כרגע, להיות מעט יותר פשרניים, ולאפשר הכנסת עובדים במסגרות שונות, קצת פחות קפדניות, עם הרבה זמן, כדי שהמשק לא יקרוס

לעובדים זרים):       עניתי לך על כל מה ששאלת

נאור שירי: אלי, אני איתך

נאור שירי:  אני רק רוצה להביע את דעתי

נאור שירי:  בכנות ובמחילה, אני חושב שזו טעות מאוד גדולה

נאור שירי:  אני חושב שיש לנו בעיה, ואנחנו מגלגלים פה פתרון שייצר אולי עוד 10,000 בעיות ולא יפתור לנו את הבעיה

נאור שירי:  אני חושב שיש משמעות לזה, ומה שאתה מעלה פה זה טיעונים סופר מהותיים

לעובדים זרים): הבנתי, אז גישתך אומרת כזה דבר: by the book

לעובדים זרים):  אנחנו גם בעת הזאת - - -      

נאור שירי: by the short book

נאור שירי:  אם אפשר לייצר ייעול של הליכים שבסוף יגיע לפה עובד – ויושבים פה גם חבר'ה שזה העסק שלהם – ומגיע עובד שאין לו מוסר עבודה; והוא לא יודע מה הוא עושה; והוא הולך בלילה וחוזר בלילה; ולא נשאר – אז גם הם מפסידים כי שילמו על זה או משלמים על זה, גם אנחנו מפסידים – כי יצרנו פתרון שהוא כאילו פתרון, וגם ב-long run אתה מפסיד – אתה מייצר פה משהו שאין לך שום בקרה, אתה לא יודע מי מגיע לפה

לעובדים זרים): אני מבין, אז אני משקף את המסקנה ואת הגישה שלך

נאור שירי: אני חושב שזו גישה גם שלך

לעובדים זרים): הגישה שלי בשוטף היא לא הגישה שלי בעת מלחמה

לעובדים זרים):  המשק כרגע נמצא במלחמה באמת, על הבית, תרתי משמע

נאור שירי: אוקיי

לעובדים זרים): בדיוק

לעובדים זרים):  אני לא מבטל את הגישה שלך, הקשבתי לה

לעובדים זרים):  אתה אומר הלכה למעשה: לצד העובדה שאני שומע את הקבלנים והתאגידים, שמבטאים את הצורך בהוזלה ובהקלה על יוקר המחיה של כלל האוכלוסייה, אנחנו מבינים את זה אבל זה לא דבר שבגללו אנחנו עכשיו נעכב את הצורך בטיפול עקב בצד אגודל בהשלמת ההליכים הבירוקרטיים של הסכמים בילטרליים

לעובדים זרים):  זה מה שאתה אומר

לעובדים זרים):       הבנתי את הגישה שלך

לעובדים זרים):  אני לא מבטל אותה

לעובדים זרים):  שיקפת אותה

לעובדים זרים):  אני עדיין מבקש - - -     

נאור שירי: אני חושב שזאת גם הגישה של הממשלה

לעובדים זרים): לא, לא

נאור שירי: כן

לעובדים זרים): לא, לא

לעובדים זרים):  אני אסביר משהו

לעובדים זרים):  הרגע הצבתי את העובדה שישנה החלטת מציעים שאומרת שיש מקום להפעיל שיקול דעת באופן חריג, בגלל העתות שאנחנו כרגע נמצאים בהן, שכן תאפשר הכנסת עובדים שלא במסגרת הסכם בילטרלי

לעובדים זרים):       לצד מה שאתה אומר, אתה צודק, אנחנו עומדים בפתח של השלמת חתימה על הסכם בילטרלי עם הודו, שיכולה לשגר לכאן עובדים בהיקפים מדהימים

לעובדים זרים):  היה צורך להשלים את התהליך של התרגום, כמו שאתה יודע, משבוע שעבר

לעובדים זרים):  הרגע נאמר לנו שהתהליך הזה הושלם

לעובדים זרים):       אני מעביר את השאלה הבאה לנציג משרד החוץ כדי שיעדכן אותנו, אחרי שהתנאי היחיד שהיה נדרש לטובת היציאה לחתימה הושלם, איפה זה עומד כרגע

לעובדים זרים):  על פי הסיכום שלי עם שר החוץ סיימנו כבר את כל הקצוות, אנחנו אמורים לצאת לדרך, בגיוס והבאת עובדים, מקסימום תוך חודש

לעובדים זרים):       אז קודם כל יש שאלה אליכן, אחרי זה אליך

נאור שירי: רק תנו להם לסיים את התשובה

לעובדים זרים): הינה, מלא

נאור שירי: תודה

יעקב אשר: מיכל, ברוכה הבאה לחיק קורתנו מה שנקרא

מיכל מרים וולדיגר: ברוכים הנמצאים

מיכל מרים וולדיגר:  תודה

יעקב אשר: יישר כוח על כל הפעילות שלך – גם מה שיודעים, גם מה שלא יודעים, בשותף ומאחורי הקלעים, באמת, יישר כוח גדול, גדול, גדול, ואמרתי קצת

יעקב אשר:  וגם קטי פה? סליחה, לא ראיתי

קטי קטרין שטרית: אנחנו הרווחנו

יעקב אשר: אתם עובדים ביחד, עם כולם, ויוליה - - -      

נאור שירי: רוצים התייעצות סיעתית על זה? או שאפשר לתת לה לענות? יש לך עוד איזה חוק קטן היום להעביר

נאור שירי:  קטן

קטי קטרין שטרית: - - -     

נאור שירי: קטי, די

יעקב אשר: לא, אני רוצה להודות לעוזר שלי נאור שירי - - -     

נאור שירי: די, אני לא יכול, אני יושב פה שעה ועשרים - -     

קטי קטרין שטרית: - - - תירגע

נאור שירי: - - לא רוצה להירגע

נאור שירי:  אני יושב פה שעה ועשרים, לא מצליח להבין כלום, זה הזוי

נאור שירי:  די, אתם מתעסקים ב - - -     

יעקב אשר: אני רוצה להודות לעוזר שלי, חבר הכנסת נאור שירי - -      

נאור שירי: תודה

נאור שירי:  אפשר תשובה?     

יעקב אשר: - - שעוזר לי לנהל את הישיבה

נאור שירי: כן, כן, תאמין לי - - -     

יעקב אשר: - - - ואני מבקש לשבח את עבודת החה"כים - -     

נאור שירי: - - -     

יעקב אשר: - - שנרתמו, במשך שבועיים עובדים רצוף

לעובדים זרים): שלושה, שלושה

יעקב אשר: שלושה שבועות

יעקב אשר:  תודה רבה

יעקב אשר:       עכשיו התשובות

נאור שירי: בסדר, גם - - -     

יעקב אשר: תודה נאור, עזרת לי מאוד, כמו תמיד

אפרת פרוקצ'יה: לגבי החשיבות של הסכמים בילטרליים

אפרת פרוקצ'יה:  חבר הכנסת רביבו סיכם בקצרה את החשיבות

אפרת פרוקצ'יה:  אנחנו מבינים שהמטרה היא לשמור על זכויות העובדים הזרים, הן לפני שהם מגיעים לכאן, בזמן שהם מגיעים לכאן ואחרי שהם מגיעים לכאן, ולכן ההסכמים האלה הם חשובים

אפרת פרוקצ'יה:       זה נכון שבמסגרת החלטת המציעים הייתה הקלה לגבי הצורך בהסכמים בילטרליים, אבל היא הוגבלה רק לגבי העובדים שהיו פה - -     

יעקב אשר: רק לגבי החוזרים

אפרת פרוקצ'יה: - - ואנחנו עומדים להחזיר אותם

אפרת פרוקצ'יה:  לגביהם החלנו את הפתרון, שיחיל עליהם באופן חד צדדי את עקרונות ההסכמים הבילטרליים כך שנחסוך זמן

אפרת פרוקצ'יה:  מבחינה מהותית נחיל עליהם את העקרונות המרכזיים

אפרת פרוקצ'יה:  כמובן שנושאים אלה מהווים משפט בינלאומי, הם מהווים הליכים בבתי משפט שחלקם מתנהלים שנים, ולכן הדברים האלה נעשים לאחר התייעצות ובצורה מאוד מדויקת

אפרת פרוקצ'יה:       הבנתי את הצורך והבנתי את השאלות, אני גם באה מהמשרד שהוא לחלוטין - -      

יעקב אשר: שהוא הקליינט

אפרת פרוקצ'יה: - - הוא הקליינט, הוא זה שצריך

אפרת פרוקצ'יה:  מה שאני מציעה, שפשוט אנחנו נבוא - - -     

קריאות: איזה משרד?     

לעובדים זרים): הבינוי והשיכון

יעקב אשר: משרד הבינוי והשיכון

יעקב אשר:  היועצת המשפטית – סליחה, נאור, אם אתה תרשה לי להגיד גם משפט – שבזמן הקורונה הייתה במשרד האוצר וידעה לעבוד גם - -      

לעובדים זרים): תחת אש

יעקב אשר: - - מחוץ להסכמים בילטרליים ולתת תשובות

נאור שירי: תודה על הפירוט על כל אחד ואחד

סימון דוידסון: 	 אנחנו היום בדיונים של החיים שכאלה

אפרת פרוקצ'יה: מה שאני מציעה, אנחנו - -      

יעקב אשר: 	 לא, זה החיים עכשיו, תודה רבה לכם

אפרת פרוקצ'יה: - - אחרי הדברים שנאמרו כאן, אנחנו נחזור - - - עם כל מה שיש לנו, עם כל המידע, נחזור רגע לממשלה, נעשה קודם כל גאנט של הצרכים המיידיים

אפרת פרוקצ'יה:  אני מבינה את האמירה: אנחנו צריכים עכשיו, אנחנו לא צריכים בעוד חודש-חודשיים

לעובדים זרים): בדיוק

אפרת פרוקצ'יה: נעשה, נקיים דיון במשרד המשפטים, עם כל המשרדים הרלוונטיים – עם חוץ, עם פנים ועם עבודה, ונחזור בוודאי עם תשובה - -      

נאור שירי: ועם החברות

אפרת פרוקצ'יה: - - לגבי העניין הספציפי הזה, כי אנחנו בוודאי מבינים - - -      

יעקב אשר: אני חושב, אם לא - - -         

סימון דוידסון: 	 יש לי שאלה

יעקב אשר: לא, רגע

סימון דוידסון: שאלה קצרה, קצרה

יעקב אשר: סליחה, אני אתן לך, אבל זה לא יכול להיות אחרי שאני מתחיל לדבר

נאור שירי: אי-אפשר, אין

יעקב אשר: אין מה לעשות, ועדה בעייתית פה

סימון דוידסון: ממש

נאור שירי: ועדה שרק אתה מדבר

יעקב אשר: מאוד בעייתית, לא פרקטית, רק כותרות

יעקב אשר:  אין פה שום דבר

יעקב אשר:  זהו

יעקב אשר:  תודה רבה

יעקב אשר:  לא להפריע לי

לעובדים זרים): בואו נשמור על ענייניות

יעקב אשר: אני חושב שמיצית עכשיו בצורה מצוינת את הרצון שלנו

יעקב אשר:  שוב, אני הלכתי בסבלנות, הלכתי במסלול, טיפלנו בתרגום, הלכנו את כל המסלול איתכם ביחד

יעקב אשר:  הגיע רגע מסוים שבו כולנו חשנו את זה, כל אחד מאיתנו בצורה אחרת – סימון הוא בחור על הכיפאק, הוא באמת בחור על הכיפאק

יעקב אשר:  ונאור – כמובן

קריאה: יום של מחמאות

נאור שירי: די, די

יעקב אשר: חבר'ה, אתם לא תשנו אותי

יעקב אשר:  יש גיל - - -     

קטי קטרין שטרית: לאן הגענו, אי-אפשר לפרגן, אתה מבין את זה?     

יעקב אשר: סליחה, קטי - - -     

נאור שירי: נראה לך שבאתי לפה בשביל זה?     

יעקב אשר: אתם לא תשנו אותי, יש גיל שלא משתנים בו

יעקב אשר:       מיצית פה בעצם את כל מה שאנחנו אומרים, בצורה הדחופה ביותר, שבאה ואומרת: חברים, כל התהליכים וכל המהלכים הם מצוינים, תמשיכו, עבודת קודש, נהדר

יעקב אשר:  אתם צריכים היום לקבל החלטה מחוץ לקופסה – בקורונה היו קופסאות, זה מחוץ לקופסה – החלטה שבאה ואומרת: נכון שיש בעיות משפטיות, נכון שיש דברים כאלה, אבל אנחנו בשעת החירום כרגע שתקריס לנו את המשק

יעקב אשר:  הניצחון של החמאס יהיה גם בהקרסת המשק - -      

קטי קטרין שטרית: נכון

יעקב אשר: - - אם הם יראו שהם לא הצליחו בשדה הקרב, בעזרת השם

יעקב אשר:       הקרסת המשק

יעקב אשר:  משבר הדיור יחריף

יעקב אשר:  את יודעת עד כמה אנחנו חסרי אונים כרגע בעניין הזה

יעקב אשר:  אני אומר: חייבת להיות פה החלטה

יעקב אשר:  אמרת מילים: להחיל את אותם עקרונות

יעקב אשר:  נחיל את אותם עקרונות, נישאר מדינה מוסרית, נגביר את האכיפה, נעשה מה שצריך

יעקב אשר:  אבל – לפתוח את זה

יעקב אשר:  אגב, זה נעשה, הבנתי שבחקלאות - - -     

מיכל מרים וולדיגר: יש בכלל עובדים זרים שרוצים להגיע?          

מיכאל אורן: 	 כן

יעקב אשר: במפורש – כן

מיכל מרים וולדיגר: מצוין

יעקב אשר: במפורש – כן

יעקב אשר:  הרעב הוא יותר חזק מהכול

קטי קטרין שטרית: 	 חסר לך דבר אחד רק: לוחות זמנים

יעקב אשר: רגע, שנייה, עוד אין לוחות זמנים

קטי קטרין שטרית: לא, לא, זה חשוב, זה קריטי

יעקב אשר: אבל אין לוחות זמנים, כי אנחנו רוצים לשנות החלטה

יעקב אשר:  דקה, קטי, דקה

יעקב אשר:  אני אתן לכם לדבר, בסבלנות

יעקב אשר:       אנחנו נצטרך לעשות ישיבה ממש תוך ימים ספורים מאוד, כדי לדעת האם התקבלה החלטה כזו

יעקב אשר:  אני גם אפנה לממשלה בעניין הזה, באופן אישי, ואני גם מציע לחברי רביבו שיש לו שם גם כמה קשרים

יעקב אשר:  לדעתי זאת החלטה מחויבת עכשיו – לפתוח את הנושא של התאגידים ושל חברות הביצוע

יעקב אשר:       במקביל, להמשיך עם ההסכמים, שיהיה לנו אותם על המדף

יעקב אשר:  זאת הדרך היחידה

יעקב אשר:  לקח לנו שבוע ללמוד את זה, בסדר

יעקב אשר:  יוליה ידעה את זה קודם, כי היא מכירה את זה הרבה שנים

יעקב אשר:  אני רציתי ללכת איתכם, ואני הולך איתכם ומכבד את עבודתכם, אבל פה יש רק החלטה אחת

יעקב אשר:  החלטה אמיצה, מוגבלת בזמן – לא אכנס לזמן – שהיא תפתור את הבעיה

יעקב אשר:       עכשיו חברי הכנסת

סימון דוידסון: אני כבר דיברתי, יש לי רק שאלה: כשאת עושה את השולחן העגול הזה, האם הנציגים של הקבלנים והתשתיות, האם מישהו מהם נמצא בוועדה הזאת? האם שומעים אותם, את הצרכים שלהם, את הבעיות שלהם?      

אפרת פרוקצ'יה: אני לא מדברת על ועדה

אפרת פרוקצ'יה:  אני מדברת על דיון משפטי, של המשפטנים במשרדי הממשלה ובמשרד המשפטים

אפרת פרוקצ'יה:  עם הקבלנים אנחנו בקשר - -     

מיכאל אורן: 	 אנחנו בקשר רציף

אפרת פרוקצ'יה: - - בקשר רציף איתם

קטי קטרין שטרית: אז שיהיה משפטן מהנציגות

יעקב אשר: - - -     

אפרת פרוקצ'יה: חברים, כפי שידוע, המדינה מנהלת את הדיונים המשפטיים שלה

קטי קטרין שטרית: לפעמים הפתרון הוא הרבה יותר קל - - -     

סימון דוידסון: חברים, אני גיליתי בשלושה השבועות האלו שמי שניהל הרבה יותר טוב מהבניין הזה, המדינה, זה היה החמ"ל של חברי הכנסת, מתנדבים ועמותות

סימון דוידסון:  בואו תשמעו את השטח

יעקב אשר: סימון, תודה

מיכאל אורן: אבל אנחנו בעבודה צמודה עם השטח

קריאות: - - -      

יעקב אשר: סליחה, אתם לא עונים עכשיו כלום

יעקב אשר:       יוליה

יוליה מלינובסקי:  תודה אדוני היושב-ראש

יוליה מלינובסקי:  אני מכירה את התחום הזה שנים רבות

יוליה מלינובסקי:  אני מכירה את כולם

שלום בן משה: - - -      

יעקב אשר: מה?     

שלום בן משה: חבל, יש לי מה להגיד

יעקב אשר: יש עוד אנשים שיש להם מה להגיד

יעקב אשר:  אם אין לכם סבלנות, אז לא

שלום בן משה: אני הייתי בתפקיד שלה לפני 12 שנה - - -      

נאור שירי: של מי?     

יעקב אשר: במשרד העבודה

שלום בן משה: - - - לעובדים זרים

נאור שירי: - - -     

שלום בן משה: אז אני יודע מה קורה עם התושבים ועם הקבלנים וכולי וכולי - - -      

יעקב אשר: אוקיי, אנחנו יודעים את זה

יעקב אשר:  ידידי, אני מזמין אותך להישאר

יעקב אשר:  אם אתה לא יכול, אז  - - -     בבקשה, יוליה

יעקב אשר:  קצר ומתומצת

יוליה מלינובסקי: לא יותר ארוך ממך

קטי קטרין שטרית: אני מעדיפה לתת להם

קטי קטרין שטרית:  אני מוותרת

יוליה מלינובסקי: לא יותר ארוך ממך

יוליה מלינובסקי:  אני מכירה את התחום - - -     

יעקב אשר: סליחה? סליחה?     

יוליה מלינובסקי: לא, אבל אנחנו שותפים, יש שוויון

יעקב אשר: אני מבקש קצר

יעקב אשר:  תודה

לעובדים זרים): 	דיי, נו

לעובדים זרים):  חבר'ה, יאללה, נו

נאור שירי: 	 רק אתה מדבר

יעקב אשר: רק אני

יוליה מלינובסקי: אדוני היושב-ראש, הנוכחים בחדר, הזעם שלי בא מתוך ידע

יוליה מלינובסקי:  אני מכירה את התחום הזה שנים רבות, וכל מה שאני שומעת אני שמעתי שנים רבות

יוליה מלינובסקי:  וכן, עינבל, יש לי ביקורת קשה על משרד הפנים; וכן יש לי ביקורת מאוד קשה על משרד הבינוי והשיכון ועל משרד החוץ

יוליה מלינובסקי:  הקונספט – וזה לא אישי כלפיך, זה על המערכת, וכולנו עצבניים בגלל המצב, וכולנו מאוד מאוד מודאגים, אז חלילה זה לא אישי – ההסכמים הבילטרליים, המכסות, האגרות

יוליה מלינובסקי:       אגב, אדוני היושב-ראש, נקודה נוספת

יוליה מלינובסקי:  אנחנו מתנהלים כאילו בשגרה, המדינה מרוויחה יופי-יופי על כל עובד זר

יוליה מלינובסקי:  האם עכשיו, במצב החירום, בחוסר שאנחנו נמצאים, כשענף הבנייה זה הקטר של המשק וזה קשור ליוקר מחיה, צריך לחושב מה קורה עם נושא האגרות, האם רצוי וראוי עכשיו למדינה להוריד את גובה האגרות ולהרוויח פחות, אולי בכלל לא

יוליה מלינובסקי:       והאם כדאי בכלל להמשיך עם המבחנים האלו בחו"ל, לגבי מה שעכשיו עינבל אמרה בנושא של מולדובה

יוליה מלינובסקי:  לפשט את התהליכים

יוליה מלינובסקי:  המבחנים האלו זה כדי לבדוק את הידע של העובדים

יעקב אשר: לא, זה כן נצרך

יוליה מלינובסקי: לא, זה מהות הדבר

יוליה מלינובסקי:  במשלחת הזאת אפשר לפשט את הבירוקרטיה על ידי מערכות המחשוב ולקצר את התהליכים, לא בגלל שאני לא רוצה שעובדי משרד הפנים ייסעו לחו"ל, כי פשוט אולי במצב הזה זה גם לא כדאי ולא רצוי

יעקב אשר: ולסיכום?     

יוליה מלינובסקי: דקה

יוליה מלינובסקי:  בנושא ההסכמים הבילטרליים

יוליה מלינובסקי:  אף מדינה לא תיתן היום חסות להבאת עובדים במצב המלחמה שאנחנו נמצאים בו

יוליה מלינובסקי:  זאת הנקודה בהסכמים - - -      

לעובדים זרים): למה את אומרת את זה?     

יוליה מלינובסקי: כי אני יודעת

יוליה מלינובסקי:  כי אף מדינה לא תסכים להביא לפה עכשיו עובדים

שלום בן משה: אבל זה לא נכון

לעובדים זרים): אז אני אומר לך שאת לא מכירה את התחום

לעובדים זרים):  את אומרת דבר לא נכון

יוליה מלינובסקי: אף מדינה - - -     

לעובדים זרים): אבל זה סתם יוצר דמורליזציה ופותח פתח לממשלות אחרות להחליש - - -     

יעקב אשר: אני מסכים

יוליה מלינובסקי: אף מדינה לא תסכים היום - - -     

לעובדים זרים): אבל אני אומר לך שאת לא מכירה את התחום

יוליה מלינובסקי: אני יכולה לסיים את המשפט?      

יעקב אשר: אבל ככל שאתה אומר את זה, היא תחזור על זה עוד עשר פעמים

יעקב אשר:  אז היא אמרה – והלאה, אז היא אמרה

יוליה מלינובסקי: אף מדינה לא תיתן לך חסות להסכמים בילטרליים בזמן המלחמה, כי יש פה סכנה ברורה לשלומם

יוליה מלינובסקי:  והינה, נציג משרד החוץ אמר לך את זה

יוליה מלינובסקי:  הפתרון - - -     
 

יעקב אשר: הוא לא אמר את זה

יוליה מלינובסקי: הוא אמר שהוא חושב - - -     

יעקב אשר: יוליה, אני חושב שאת לא צריכה לומר את זה בצורה הזאת, אבל תעשי מה שאת רוצה

יוליה מלינובסקי: תקשיבו, אם אתם רוצים שנשקר לעצמנו – אנחנו נשקר ונספר סיפורים

יוליה מלינובסקי:  אף מדינה לא תעשה את זה בצורה רשמית

יוליה מלינובסקי:       לסיכום

יוליה מלינובסקי:  יש פתרון

יוליה מלינובסקי:  אני מכירה את החשש מהשארת העובדים פה בארץ, זה החשש המתמיד של משרד הפנים ורשות האוכלוסין וההגירה

יוליה מלינובסקי:  אבל אם אנחנו נאפשר לתאגידים להביא לפה עובדים בצורה עצמאית, מהאיחוד האירופי, שאין חשש שהם יישארו פה – כי יש להם אפשרויות, וזאת תהיה אחריות של בן אדם מול תאגיד, עם שמירה על כל הזכויות – זה הפתרון

יוליה מלינובסקי:  נצא מהפלונטר הזה, וכשהכול יהיה כבר רגוע נחזור לבירוקרטיה הרגילה שלנו

יעקב אשר: תודה

יעקב אשר:      מיכל, את רוצה לשאול משהו?     

מיכל מרים וולדיגר: בעניין המשכורות

מיכל מרים וולדיגר:  האם גם - - - מטופל העניין כמה צריך לשלם להם, או שזה שלב יותר מאוחר?      

יעקב אשר: כרגע לא, גם על זה יש לי מה לומר

מיכל מרים וולדיגר: גם על זה

מיכל מרים וולדיגר:  צריך לפתוח את זה

יעקב אשר: נכון, אבל כרגע אני רוצה להתמקד בצעדים הדרסטיים - -      

מיכל מרים וולדיגר: של הבאת העובדים

יעקב אשר: - - ולא רגילים

יעקב אשר:       ראש עיריית ראש העין, בקצרה אבל

יעקב אשר:  אתה לא צריך להסביר את המצוקה, את זה אנחנו מבינים

יעקב אשר:  הלאה

שלום בן משה: ראשית, אני הייתי זה שאחראי שיש ההסכמים הבילטרליים

יעקב אשר: 	 	אז צריך לתקוף אותך?     

שלום בן משה: 	 כן, כי לפני זה - -     

קטי קטרין שטרית: מצאנו את האשם

יעקב אשר: יוליה, זה הוא

יוליה מלינובסקי: - - -      

שלום בן משה: 	 - - כי לפני זה היה קטסטרופה

שלום בן משה:  אבל זה טוב שיש

שלום בן משה:  אני בכל זאת אגיד משהו

יעקב אשר: 	אבל אתה מסכים עם מה שאנחנו מבקשים?     

שלום בן משה: 	 בהחלט

שלום בן משה:  אפשר למצוא לזה פתרון

שלום בן משה:  היחידה לעובדים זרים היא חשובה מאוד

שלום בן משה:  אנחנו מתמודדים, לי יש אלפי זוגות צעירים שממתינים לבית שלהם

יעקב אשר: משה, ביקשתי - - -     

שלום בן משה: 	 תרשה לי, אני מוכרח להגיד את זה בכל זאת

שלום בן משה:  זה משפיע דרך אגב על זה שחלק מראשי הרשויות, שעם חלקם אני לא מסכים, לא מכניסים ולא מאפשרים עבודה

שלום בן משה:  עם עובדים זרים אין שום בעיה

שלום בן משה:  לא תהיה עבודה עם הפלסטינים בשנה הקרובה, בואו נהיה מעשיים לרגע

שלום בן משה:  אבל לעומת זה, מה שאמר חברי חבר הכנסת, אנחנו חייבים להקפיד על כך, כולנו, שהעובדים הערבים יעבדו

שלום בן משה:  כל הזמן

שלום בן משה:  אגב, גם כשיש עובדים זרים, מנהלי העבודה שלהם הם עובדים ישראלים, ערבים

שלום בן משה:       לכן יש לי הצעה: במסגרת הוראת שעה אפשר לחייב את אלה שמביאים את העובדים בלי הסכם בילטרלי, שתוך חצי שנה הם חייבים להגיע להסדר כזה או אחר, כדי שתהיה שליטה על זה

שלום בן משה:  אפשר לעשות את זה

יעקב אשר: ולהחיל גם את העקרונות

שלום בן משה: בוודאי, כי אנשים לא באים באופן פרטי

שלום בן משה:  אבל חייבים להביא עובדים זרים

יעקב אשר: תודה אדוני ראש העיר

שלום בן משה: ובחקלאות המצב עוד יותר קשה

יעקב אשר: 	 תודה

לעובדים זרים): תשובת משרד החוץ אולי?     

יעקב אשר: יגאל סלוביק

יעקב אשר:  אנחנו נעבור לשמוע את כולם

יעקב אשר:  אחד מדבר בשם ההתאחדות

יגאל סלוביק: 	 צוהריים טובים

יגאל סלוביק:  אני חושב שהמפתח להצלחה של התהליך הזה הוא עבודה סימולטנית, ולא עבודת טורית

יגאל סלוביק:  כמו שדיבר כאן ראש העיר של ראש העין וחברים אחרים, היכולת לעשות את הדברים במקביל היא זו שתביא אותנו להצלחה

יגאל סלוביק:  משרד הבינוי והשיכון, רשות האוכלוסין וההגירה, משרד החוץ – כולם עושים עבודה טובה

יגאל סלוביק:  אמה מה, צריך לעבוד במקביל

יגאל סלוביק:       אני רוצה להגיד כמה דברים

יגאל סלוביק:  הדיון שאנחנו עושים כאן, הוא לא דיון על מחר בבוקר

יגאל סלוביק:  אין מטוס עם עובדים זרים שיגיע מחר בבוקר - -      

יעקב אשר: נכון

יגאל סלוביק: - - גם לא עד סוף החודש הקרוב אולי

יגאל סלוביק:  אנחנו מתכננים

יגאל סלוביק:  אנחנו צריכים לקבוע לנו לבנות של רבעונים

יגאל סלוביק:  הרבעון הראשון אומר: חבר'ה

יגאל סלוביק:  מה קורה עד סוף 2023? כמה עובדים זרים יהיו פה ב-1 בינואר 2024?      

יעקב אשר: עם זה פתחתי את הדיון

יגאל סלוביק: בדיוק

יגאל סלוביק:  ואחר כך, כמה עובדים נוספים יהיו פה ב-1 באפריל 2024? ואחר כך, איך אנחנו מתקדמים קדימה

יגאל סלוביק:  על זה צריך לעשות עכשיו תוכנית, תוכנית עבודה שתקבע מי אחראי, מי עושה - -      

יעקב אשר: 	 הייתי רוצה להתייחס עכשיו

יעקב אשר:  לאור הדבר שהגענו לזה די ביחד, אני בטוח שאם אני אקח כרגע את הממשלה ואפזר אותה כרגע, כל אחד לחוד, לדעתו, אני חושב שתהיה הסכמה למה שאנחנו מדברים

יעקב אשר:       האם זה נכון לדעתך, כרגע, במקביל להמשך העבודה על כל הדברים הללו, לעשות משהו שהוא תואם קורונה שעשינו בתקופת הקורונה, החלטה כזאת ששוברת כרגע את המוסכמות הללו שהיו תמיד, לתקופה מסוימת, עם החלה ועם התחייבות לאחר מכן להשלים את התהליך, כמו שהוא אמר

יעקב אשר:  כן או לא, בוא תגיד את זה

יגאל סלוביק: אני אגיד

יעקב אשר: זה ה-bottom line עכשיו של הדיון

יגאל סלוביק: א' – כן

יגאל סלוביק:  אבל צריך לראות - - - בסופו של דבר, גם אם אתה מתחיל אותו לא בשליטה מלאה, שיש לך דרך איך אתה תופס עליו שליטה, פיקוח ובקרה על כלל עובדים

יעקב אשר: תוך כדי תנועה

יגאל סלוביק: אני רוצה להגיד רגע משהו כאן על הדיון

יגאל סלוביק:  אני חושב שהדיון כאן הוא הרבה יותר חשוב ממה שהתעסקנו בו לכאורה, בטכנו-טקטיקה שלו

יגאל סלוביק:  הדיון כאן הוא דיון שמדבר על היכולת האסטרטגית של מדינת ישראל לשמר לעצמה רציפות תפקודית

יעקב אשר: נכון

יגאל סלוביק: לצורך העניין, במקרה שאנחנו מדברים כאן זה על ענף הבנייה - - - והתשתיות בישראל

יעקב אשר: משבר הדיור

יגאל סלוביק: רציפות תפקודית בכל מצב אזרחי, משברי ביטחוני או אחר בהמשך הדרך, שבגינו אנחנו תלויים בעובדים פלסטינים

יגאל סלוביק:  המשמעות של להביא לכאן את אותם 30,000 עד 50,000 עובדים, אומרת את הדבר הבא: בהינתן מצב מלחמתי בעתיד, ובהינתן מצב שבו יש סגר על הרשות הפלסטינית - -      

יעקב אשר: אנחנו נסתדר

יגאל סלוביק: - - המשק ימשיך לפעול ולתפקד - -      

יעקב אשר: נכון, נכון

יגאל סלוביק: - - גם אם זה לא ב-100%, הוא ימשיך לעבוד - - -      

שלום בן משה: זאת שגרת חירום

יגאל סלוביק: זאת החשיבות הכי גדולה של ההחלטה שהתקבלה כאן

יעקב אשר: ברור

יגאל סלוביק: כי העובדים הזרים לא יהיה פה מחר בבוקר

יגאל סלוביק:  אנחנו צריכים לראות שאנחנו מביאים אותם לפה הכי מהר שאפשר, על מנת שהקבלנים יתחילו לעבוד

יעקב אשר: ידידי, תודה

יעקב אשר:      נחמה בוגין, יושבת הראש לשכת שמאי מקרקעין בישראל

לעובדים זרים): 	 יגאל, כמו שאתה יודע, במרוצת הדיונים אצלי בוועדה, לאורך כל השנה, עוד הרבה לפני שידענו שתהיה מלחמה – זוהי עמדתי, אני מבטא אותה חזור ואמור, ועל הבסיס של ההבנה הזאת אני מקדם את אותם הליכים

קטי קטרין שטרית: אדוני היושב-ראש, אני לא דיברתי, אבל אני רוצה שבמקומי ידבר - - -     

יעקב אשר: נתת לראש העיר, נתתי לו

קטי קטרין שטרית: לא, לא לראש העיר

קטי קטרין שטרית:  ראש העיר – אתה נתת לו

קטי קטרין שטרית:  אני רוצה לתת לדוד אולניק

יעקב אשר: הוא רשום

קטי קטרין שטרית: מצוין

יעקב אשר: הוא רשום, אפילו מיד אחרי נחמה בוגין – שניסיתי לתת לה את רשות הדיבור והפסדנו עוד חצי דקה

יעקב אשר:  כן, בבקשה

יעקב אשר:  רק אם אפשר, ממוקד

נחמה בוגין: צוהריים טובים

נחמה בוגין:  קודם כל אני רוצה לברך את יושבי-ראש הוועדות על הדיון החשוב הזה, ועל המעקב האינטנסיבי

נחמה בוגין:  הייתי גם בדיון הקודם, ואני חושבת שזה מאוד חשוב

נחמה בוגין:       אני אגיד בקצרה

נחמה בוגין:  אנחנו באמת עוסקים פה בענייני בירוקרטיה, מי יאשר ומי יתרגם וכולי

נחמה בוגין:  אני מוצאת לנכון להביא שוב את המצב במלוא עוצמתו - - -      

יעקב אשר: תעשי שמאות על המצב, שיבינו מה אנחנו מפסידים

נחמה בוגין:  כל יום שבו ענף הבנייה לא מתפקד – אני מאוד מתחברת לקריאה לראשי הערים לא לעשות את זה – הנזק הוא אדיר, הוא אדיר, וכל היושבים פה ליד השולחן וברשויות הנוספות צריכים לשים את זה מול העיניים כל הזמן

נחמה בוגין:  קטי, גם אותם תושבים שאמרת שיתקשרו לצעוק, הם צריכים לדעת שהכלכלה והקיום שלהם תלויים גם בדבר הזה

קטי קטרין שטרית: צריך הסברה נכונה

נחמה בוגין: חייבים למצוא את האיזון המתאים בין צורכי הביטחון ובין להמשיך ולהפעיל את ענף הבנייה, שהוא קטר מאוד משמעותי בכלכלה בישראל, כל כך הרבה משפחות וכל כך הרבה מעגלים תלויים בו

נחמה בוגין:  אני כבר לא מדברת על מצוקת הדיור, כי כששואלים אותי היום מה אני חושבת שיקרה בשוק הדיור, וחושבים שאני אגיד שהוא עומד להתרסק – זה ממש לא

נחמה בוגין:  כי ביום שאחרי – ואצלנו היום שאחרי מגיע מהר, ואני מאחלת לכולם שהוא יגיע מהר – ביום שאחרי תהיה פה התפוצצות מחירים שוב, ואף אחד מאיתנו לא רוצה להיות שם

נחמה בוגין:       ולכן, חשיבה קדימה והעובדים הזרים – שהם באמת חוליה כל כך משמעותית

נחמה בוגין:  צריך להבין את השלכות העל של העניין הזה

נחמה בוגין:  מדינת ישראל תלויה בסופו של דבר גם בפתרונות האלה, וצריך כל הזמן לזכור את זה

נחמה בוגין:  כל מה שאתם יכולים לקצר, בכל מה שאפשר, כרגע, לעשות כפעילות חירום, בלי בירוקרטיה – אני יודעת שזאת אוטופיה, אבל בכל זאת, כשאיפה – מאוד מאוד חשוב שיקרה

נחמה בוגין:  תודה

יעקב אשר: תודה רבה

יעקב אשר:       דוד אולניק, בבקשה

דורון שמואלי: שלום לכולם

דורון שמואלי:  הדיון פה מתנהל בנושאים תיאורטיים, אנחנו מדברים על המעשי

דורון שמואלי:  כרגע אנחנו בחוסר של, להערכתי, מעל 200,000 עובדים, ואני אפרט את זה

דורון שמואלי:  20,000 עובדים מההיתרים של עזה; 80,000 עובדים של שירות התעסוקה; עובדים זרים – חצי מהם כנראה ברחו לחו"ל, אף אחד לא יודע כמה; עובדים מגויסים – מעל 30,000

דורון שמואלי:       יש פה עובדים שקופים שאף אחד לא מתייחס אליהם: זה השב"חים, עבדו פה מעל 30,000 שב"חים; העובדים השקופים זה גם מבקשי מקלט; תיירים, שגם חלק גדול מהם ברחו מפה; ערבים ישראלים שמפחדים לצאת לעבודה בגלל - - -      

קריאה: מפטרים אותם

קריאה:  הם לא מפחדים

דורון שמואלי: גם מפטרים, גם מפחדים, לא יוצאים לעבודה

דורון שמואלי:       אנחנו בקטסטרופה

דורון שמואלי:  חייבים להוריד פה את הבירוקרטיה, לאפשר גם לקבלנים להביא את העובדים

דורון שמואלי:  בזמנו, בעלייה של שנות ה-90, כשאריק שרון היה, זכרונו לברכה, היו לנו היתרים להביא את העובדים ישירות, בלי התאגידים

דורון שמואלי:  צריך להוריד פה את כל הבירוקרטיות

דורון שמואלי:  המצב הוא קטסטרופלי

סימון דוידסון: תחזור על זה עוד פעם, שנשמע

לעובדים זרים): 	 סליחה, ברשותך, מה תחום העיסוק שלך?      

דורון שמואלי: אני קבלן תשתיות ובנייה

דורון שמואלי:  כרגע אנחנו - - -     

לעובדים זרים): יש דיון בעניינכם שאני פותח בנפרד, זה לא הדיון כרגע

דוד אזולאי: 	 למה אתה פותח בנפרד? אני לא מבין

דוד אזולאי:  אנחנו קבלנים שנחשבים מל"ח – משק לשעת חירום

דוד אזולאי:  אנחנו מגויסים עכשיו

לעובדים זרים): כנראה שלא הבנת את מה שאמרתי

לעובדים זרים):  זה עד כדי כך חשוב, שאני מקדיש לזה דיון

דוד אזולאי: אז אני רוצה להוסיף, ברשותך, כבוד הרב יעקב, אנחנו נחשבים מל"ח – משק לשעת חירום

דוד אזולאי:  העובדים שלנו מגויסים

דוד אזולאי:  גייסו לנו כלים

דוד אזולאי:  לי בעצמי - - -     

לעובדים זרים): אבל כנראה שלא ירדת לסוף לדעתי, גם כשהבהרתי את זה

דוד אזולאי: - - -     

דורון שמואלי: - - - 300 פועלים פלסטינים

לעובדים זרים): אבל זה עד כדי כך חשוב בעיניי, שאני הקדשתי לזה דיון

דוד אזולאי: אז אני אסע לכותל, אשים פתק ולא אבוא לדיון הזה

דוד אזולאי:  הזמינו אותי לדיון הזה, אני יודע איזה דיון אתה עושה, סליחה אדוני? הזמינו אותי לפה

יעקב אשר: זה בסדר, הלאה

יעקב אשר:  תמשיך את שלך

לעובדים זרים): בוא, תמשיך

סימון דוידסון: תחזור לנושא של שנות ה-90

דוד אזולאי: בשנות ה-90 אריק שרון, זכרונו לברכה, כשבאו כמות אדירה של עולים, נתן לנו להביא את העובדים ישירות

דוד אזולאי:  אנחנו קיבלנו בלי התאגידים, בלי המאכערים

יעקב אשר: לא היה אז ייעוץ משפטי שעצר אותו?         

דוד אזולאי: בלי המאכערים, בלי המאכערים

דוד אזולאי:  התאגידים האלה העלו עכשיו את המחירים של העובדים ב-300%

לעובדים זרים): מטורף

דוד אזולאי:  שמעת על רתך ב-1,800 שקל

דוד אזולאי:  יש פה תעשייה שלמה

דוד אזולאי:  אתם לא חיים את השוק, סליחה אדוני

דוד אזולאי:  הכלים שלנו מגויסים, אנחנו בעצמנו, בעלי הבית, כל הכבישים

דוד אזולאי:  אנחנו, קבלני התשתית, מביאים עובדים

דוד אזולאי:  אנחנו צריכים לבחון את העובדים

דוד אזולאי:  להביא עובד זה לשלם לו כרטיס טיסה, זה לעשות לו את הבדיקות

יעקב אשר: זה ברור, ברור

דוד אזולאי: זה לא כרטיס לאוטובוס

דוד אזולאי:  אנחנו רוצים בעצמנו להביא את העובדים

קטי קטרין שטרית: הם יודעים יותר טוב מכל אחד אחר

דוד אזולאי: תורידו את הבירוקרטיה הזאת, תנו לנו להביא, אנחנו יודעים

דוד אזולאי:  הבאנו בזמנו מאוקראינה, מקניה

דוד אזולאי:  רוצים להביא מקניה, אבל הם נתפסו על הודו ועל סין

דוד אזולאי:  אני עוד לא אכלתי ארוחת בוקר, אבל תבינו למה הודו וסין, למה המדינות "הנאורות" האלה, שלא יודעים איפה נשאר הכסף שם

דוד אזולאי:  יש פה תעשייה שלמה מאחורי העובדים האלה

דוד אזולאי:  אתם רוצים להוריד את יוקר המחיה? תחזירו את זה למה שעשה אריק שרון - -      

יעקב אשר: טוב

דוד אזולאי: - - והצלחנו אז עם הקרוואנים

דוד אזולאי:  עכשיו פונים אלינו - - -      

יעקב אשר: הלוואי שיכולנו לעבוד כמו בתקופה הזאת

יעקב אשר:  הלוואי

דוד אזולאי: לא, זה מלחמה, מה לעשות

קטי קטרין שטרית: אבל אולי אפשר להקשיב להם, זה הכי חשוב

דוד אזולאי: כבוד הרב יעקב, זה מלחמה

יעקב אשר: אני הבנתי

יעקב אשר:  תקשיב, תקשיב אליי

יעקב אשר:  הדברים שאתה אומר - - -     

דוד אזולאי: הבן שלי נמצא שם, 41 מהגדוד שלו נהרגו

יעקב אשר: תקשיב רגע

דוד אזולאי: אני מדבר אליך ממעמקי ליבי, אני לא באתי סתם

יעקב אשר: אבל תקשיב למה שאני אומר לך

יעקב אשר:  קודם כל אני חושב שאתה אוטנטי לחלוטין - - -     

לעובדים זרים): ממש

יעקב אשר: אני הצטרפתי למה שאתה אמרת

דוד אזולאי: אתה מצטרף, אבל תן לי לסיים, ברשותך

יעקב אשר: רגע, אני אתן לך לסיים, אני רק אומר לך, דקה, אני לא זורק אותך מהדיון

יעקב אשר:  אני אומר הפוך: דווקא הדברים האלה שאתה אומר משכנעים אותי יותר ויותר שאנחנו צריכים, לפחות כרגע, לקבל החלטה כזאת שהיא מחוץ לקופסה ומחוץ לדברים הרגילים

יעקב אשר:       לגבי הדברים הכלליים שאתה אומר, זה נכון, אני פחות הייתי עסוק בנושאים האלה

יעקב אשר:  עכשיו התעסקתי בזה יותר, יש את הוועדה שידידי מנהל

יעקב אשר:  אני חושב שיש פה באמת בעיה אמיתית שנצטרך להציף אותה, אבל כנראה שהיא תתחיל להיות מוצפת רק בשש אחרי המלחמה

יעקב אשר:      עכשיו בבקשה, תסיים

דוד אזולאי: רק אתמול פנו אליי שהולכים להקים יישובים ארעיים, אם אני יכול להיערך

דוד אזולאי:  אמרתי להם: תשמעו, הציוד שלי מגויס, יישובים - - -     

יעקב אשר: זה אותו משרד השיכון?      

דוד אזולאי: פנו אליי להקים יישובים ארעיים, שיחזירו את התושבים עד שישפצו את כל הכאוס הזה

יעקב אשר: ואין לך פועלים

דוד אזולאי: כבוד הרב יעקב, פנו אלינו בצפון, מנתיבי ישראל, שכל הכבישים הרוסים בצפון, הטנקים נסעו, לשפץ אותם

דוד אזולאי:  זאת אומרת אנחנו נהיה ב-full capacity והעובדים שלנו מגויסים, שתבין מה קורה פה

דוד אזולאי:  ואתה פה מדבר, אנשים מדברים: נבדוק, נעשה

דוד אזולאי:       וסין? סין נגדנו היום, אם אתה שומע בעיתונים

דוד אזולאי:  סין נגדנו

דוד אזולאי:  אנחנו יכולים

דוד אזולאי:  יש עובדים בעולם שמובטלים

דוד אזולאי:  באירופה הכלכלה לא הכי טובה, פורטוגל רוצה לבוא

דוד אזולאי:  דיברתי עם קניה, יש שם חברות ישראליות מובילות שבונות

דוד אזולאי:  בניגריה החברות הישראליות עושות פרויקטים במיליארדים, רוצות להביא עובדים לארץ – אי-אפשר להביא, נתקעו רק בסין ובהודו

סימון דוידסון: כל הפתרונות אצלם, ואנחנו מנסים לבנות את העולם

קריאות: - - -     

יעקב אשר: סימון, בלי ההצגות האלה, עם כל הכבוד

דוד אזולאי: כבוד הרב, אני עוד לא סיימתי, ברשותך

דוד אזולאי:  יש חברות שלנו, ישראליות, שעובדות בניגריה, עובדות בקניה

דוד אזולאי:  הבאנו בזמנו עובדים מקניה

דוד אזולאי:  אנחנו צריכים עובדים מיומנים, לעבוד עם מפלסת או עם מפזר אספלט, זה לא להביא פועל מהודו שבחיים שלו - - - זה ציוד יורו 7, זה ציוד מתקדם מאירופה

דוד אזולאי:  אנחנו עובדים בארץ לפי תקן אירופאי

דוד אזולאי:       אנחנו רוצים שתפתח, תן לנו את המכסות, אנחנו נביא מהארצות שאפשר להביא, שרוצות לבוא, ורוצות לבוא היום, במלחמה

יעקב אשר: אני יכול להגיד לך תודה על מה שדיברת, ועכשיו אני רוצה לענות לך

יעקב אשר:  אתם שוב טועים בפוזיציה: תן לנו, נתתי לך

יעקב אשר:  בוא, עכשיו אני חותם לך

יעקב אשר:  אני מנסה עכשיו לבנות תהליך, ולכן אני מבקש שתרגיעו

דוד אזולאי: - - -      

יעקב אשר: לא, לא, אתה לא תדבר יותר עכשיו, כי דיברת כל כך טוב שמשם אתה יכול רק לקלקל

יעקב אשר:  שמת את הדברים הכי נכונים על השולחן

יעקב אשר:  אנחנו היום במצב שצריכים לבוא ולומר שנעשה התניות כאלה ואחרות, כי עם כל הכבוד לבג"צים שהיו על זה, ועם כל הכבוד לחוות הדעת המשפטיות, אנחנו עכשיו בשעת חירום

יעקב אשר:       אני מחבר את זה למה שאמר סלוביק מהבחינה הזאת, חוסן לאומי - - -      

דוד אזולאי: כשנופל טיל בכביש, אנחנו מתקנים – מל"ח, משק לשעת חירום

יעקב אשר: אבל אל תפריע, תעצור

דוד אזולאי: אני לא מפריע

יעקב אשר: תעצור רגע מלדבר

יעקב אשר:  והדבר הכי אבסורדי שעלה מהדברים הכנים והמציאותיים שלך, זה שבאה המדינה לבדוק, דבר שגם אנחנו לוחצים עליה פה בדיונים שלנו – מה קורה עם המפונים; האם בונים להם אלטרנטיבות

יעקב אשר:  נכון, נאור? אנחנו על זה כל הזמן

יעקב אשר:  והינה, פונים מהמדינה, לא משנה כרגע אם זה בצורה כזו או אחרת, ואומרים: חבר'ה, אתם חברה גדולה, בואו תגידו אם אתם יודעים להרים את הדבר הזה

דוד אזולאי: - - -     

יעקב אשר: אבל אתה מפריע, ביקשתי ממך להזיז את המיקרופון ולהפסיק להפריע

יעקב אשר:  אי-אפשר לנהל ככה דיון

יעקב אשר:  והאבסורד הזה, שעלה מהדבר שלך, הוא אבסורד נורא

קטי קטרין שטרית: נכון

יעקב אשר: ואני אומר את זה לאוזניים שלכם, אנשי הממשלה בישיבה הזאת, שתכף אנחנו נסכם אותה גם כן, אחרי שנשמע את כל מי שנרשם

יעקב אשר:  אני אומר: אין פה דרך אחרת, חוץ מלהתפרע

יעקב אשר:  איך אמרו על עזה? בעל הבית השתגע? ככה צריך לעבוד פה עכשיו, אחרת אנחנו נאבד את החוסן הלאומי שלנו, את החוסן הכלכלי שלנו

יעקב אשר:  הם לא יוכלו לשקם את האזורים שצריך לשקם

יעקב אשר:  לא יהיו חברות שיוכלו לעשות את זה

יעקב אשר:       פשוט צריך לקבל החלטות כואבות וברורות, ולאחר מכן – אל תוסיף עכשיו, אני לא אתן לך להוסיף, אמרתי לך, אתה רק תקלקל, ואני אומר את זה לכולם, דרכך – לאחר מכן, אדוני יושב-ראש הוועדה הקבועה בנושא הזה, נצטרך לשבת ולחשוב אולי על שיטת עבודה אחרת לגמרי

יעקב אשר:       אבל כרגע זה מה שצריך להיות לשעת חירום

יעקב אשר:  תקראו לזה פיילוט חירום, תקראו לזה חירום-חירום, תקראו לזה חוסן לאומי, מה שתקראו לזה

יעקב אשר:       בזום, מירה סלומון, מרכז שלטון מקומי? לא

קטי קטרין שטרית: אדוני היושב-ראש, אתה סיכמת כל כך יפה - -      

יעקב אשר: עוד לא סיכמתי

קטי קטרין שטרית: - - רגע, דקה, לא, מה שעכשיו אמרת, אתה אפילו לא מודע למה שאתה אומר

קטי קטרין שטרית:  אני אומרת לך: אמרת דברים מאוד חשובים שמייצגים פה את כולם

יעקב אשר: היא מנסה להחמיא לי

קטי קטרין שטרית: פשוט צריך להפסיק עם הבירוקרטיה המיותרת הזו

קטי קטרין שטרית:  האנשים האלה יודעים את הפתרון

קטי קטרין שטרית:  הפתרון הוא פשוט

קטי קטרין שטרית:  ועם כל הכבוד למשרדים הממשלתיים, אנחנו סופגים את הרעש ואתם לא משנים את הדיסקט

קטי קטרין שטרית:  תשנו את הדיסקט

יעקב אשר: קטי, תקבלי החלטה

קטי קטרין שטרית: אז אני רוצה לקבל החלטה

יעקב אשר: הינה, עכשיו את ואני, כחברים בוועדה

קטי קטרין שטרית: ללכת על המתווה שהם הציגו - - -     

יעקב אשר: בואו, תפסיקו רגע עם השטויות האלה

יעקב אשר:  תקשיבו

קטי קטרין שטרית: זה קרה אבל

יעקב אשר: תקשיבי טוב

יעקב אשר:  חכי

יעקב אשר:  את חיכית לסיכום? מה?     

קטי קטרין שטרית: לא, אדוני היושב-ראש, אתה יודע איפה הייתי? הייתי במפונים, עכשיו אני רצה לוועדה - - -     

יעקב אשר: קטי, זה לא מעניין עכשיו אף אחד

קטי קטרין שטרית: לא, אז אני אומרת לך, זה ביד שלך, תשנה את זה

יעקב אשר: לא, סליחה, זה לא ביד שלי

יעקב אשר:  לא

יעקב אשר:  אל תשלי פה אף אחד

יעקב אשר:  זה לא ביד שלך ולא ביד שלי

יעקב אשר:  זה ביד של שרי - - -     

קטי קטרין שטרית: אז אני אתן לך דוגמה

יעקב אשר: תקשיבי לי רגע עד הסוף

יעקב אשר:  תני לי דוגמה בעוד שנייה

יעקב אשר:  אם היינו עכשיו בחקיקה – אני יודע מה לעשות

יעקב אשר:  אנחנו לא בחקיקה עכשיו

יעקב אשר:  אם החלטת הממשלה הייתה צריכה לבוא אליי לחקיקה, תאמיני לי, אני יודע מה היה נגמר מהעניין הזה

יעקב אשר:  וואלה היה נגמר, כמו בחקיקה שיש לי בעוד עשר דקות דיון, על חוק הבחירות, שהגיעו אליי ארבע שורות ויצאו עשרה עמודים

יעקב אשר:  אנחנו אספנו, חברי הכנסת וחברי הוועדה

קטי קטרין שטרית: לא שמעת מה אמרתי לך

יעקב אשר: לכן אל תִּטְעִי ואל תַּטְעִי

קטי קטרין שטרית: לא, לא מטעה

יעקב אשר: אבל אל תעני, תני לי רגע בעלייה לפחות לסיים

נאור שירי: יעקב בעלייה

יעקב אשר: בעלייה לא עוצרים אותי, מי שפה – יודע

יעקב אשר:       אל תטעי

יעקב אשר:  אנחנו יכולים לדחוף

יעקב אשר:  אנחנו נצטרך שאליהו ידידי ואני ואת נרים טלפונים לשרים המתאימים, להגיד להם: חבר'ה, תפסיקו להיות פחדנים ותפסיקו לשים לב למה יגידו לכם כל מיני יועצים - -      

לעובדים זרים): בג"ץ

יעקב אשר: - - כאלה ואחרים, ואל תפחדו מבג"ץ, כי אתם הולכים על תקופה מסוימת

יעקב אשר:  צריך לעשות את הדבר הזה, כי זו שעת חרום

יעקב אשר:  זה הכול

יעקב אשר:  וזה לא החלטה שלנו

קטי קטרין שטרית: הבטחתי לך דוגמה

יעקב אשר: אני לא יכול

קטי קטרין שטרית: למה?     

יעקב אשר: כי קיבלת את רשות הדיבור, וזה בסדר

קטי קטרין שטרית: אתה יודע ששינינו את המתווה של משרד האוצר, ולקחנו את המתווה של משרד הכלכלה

קטי קטרין שטרית:  ומה קרה? נפלו השמיים? לא

קטי קטרין שטרית:  בוא, כולנו אותם בני אדם, וגם אם אנחנו טועים - - -     

יעקב אשר: קודם כל אני לא יודע אם זה המתווה, אבל שם - - -     

קטי קטרין שטרית: מה זה משנה?      

יעקב אשר: 	 את יודעת מה זה משנה? אני אגיד לך את מה שאומרים לחבר הכנסת שהגיע היום לעבודה

יעקב אשר:  למה אני מתעצבן? אני אגיד לך למה: כי את יודעת מה זה משנה, את יודעת למה? כי בוועדת הכספים מונחת הצעת חוק, ושם את יכולה - - -      

קטי קטרין שטרית: אני יודעת

יעקב אשר: טוב מאוד שאת יודעת, אז למה להטעות אותם? הם עובדי עפר, הם לא מכירים את זה

יעקב אשר:  הם אומרים: בואנה, הוא יכול לקבל החלטה, קטי תומכת, יאללה בואו נצא מפה בלי הסכמים בילטרליים

יעקב אשר:       אנחנו צריכים לעשות את העבודה עכשיו, לא פה בוועדה עכשיו ליד הרמקול

יעקב אשר:  מפה תצאי החוצה, תרימי טלפון לשר הכלכלה ולשר החוץ ולשר הפנים ולשר המשפטים ולכל אלה ותגידי: חברים, פה צריך לתקן

יעקב אשר:  אנחנו גם נעשה את זה

קטי קטרין שטרית: אתה יודע שאני יודעת - - -     

נאור שירי: אני לא אעשה את זה, כי הם לא יענו לי

יעקב אשר: ולכן ביקשתי ממך, לא ביקשתי מנאור

יעקב אשר:  אני יודע שזה רק יפעל לי הפוך עכשיו

דוד נזר סונינו: אני רוצה להעלות סוגיה אחת, שאף אחד לא דיבר עליה

דוד נזר סונינו:  הנושא של ביטוח עובדים בענף הבנייה בזמן מלחמה

דוד נזר סונינו:  איגוד חברות הביטוח לא מבטח את העובדים האלה

דוד נזר סונינו:  מישהו נתן את דעתו על זה?      

קריאה: מה הכוונה שהן לא מבטחות אותם? יש חובה - - -     

דוד נזר סונינו: חברות הביטוח לא מבטחות את העובדים בזמן מלחמה

דוד נזר סונינו:  יש איזושהי מחלוקת, לפי מה שדיברתי איתם, בין ביטוחי משנה וביטוח לאומי

יעקב אשר: דוד, יש דיון שנקבע על הנושא הזה של הביטוחים בוועדה, נבקש לדבר על זה

דוד נזר סונינו: ודבר נוסף, אדוני היושב-ראש - - -      

יעקב אשר: משרד המשפטים, מי נמצא? שמך ותפקידך?      

דינה דומיניץ: אני מנהלת את יחידת התיאום למאבק בסחר בבני אדם, זנות ופוליגמיה במשרד המשפטים

יעקב אשר: הינה, עכשיו אנחנו צריכים את האיש המתאים במקום הנכון

יעקב אשר:  בבקשה, אני רוצה לשמוע את חוות דעתך כרגע, לא דעת המשרד, לא דעת כל הממשלה, כי אנחנו שולחים אתכם לשיעורי בית קצרים בעניין הזה

יעקב אשר:  אני רוצה לדעת מה דעתך על הבקשה-דרישה החד משמעית שלנו בעניין הזה, וההצעה הזאת, לעשות פרק זמן תחת איך שתקראו לזה – תקנות שעת חירום, תקנות לא לשעת חירום, פיילוט וכל הדברים האלה

יעקב אשר:       מה עמדת משרד המשפטים בעניין?      

דינה דומיניץ: אני כמובן לא מייצגת את כל משרד המשפטים - -      

יעקב אשר: לא, את החלק שלך, זה מספיק לי

דינה דומיניץ: - - אבל אני חלק מהשיח

דינה דומיניץ:  אני חושבת שכבר נאמר פה על ידי הקולגות שלי שיש סדרה ארוכה של החלטות הממשלה, ולא בכדי; וגם של פסיקת בית המשפט, שגיוס עובדים צריך להיעשות באמצעות הסכמים בילטרליים

דינה דומיניץ:  וזה לא בכדי

דינה דומיניץ:  יש סיבות מאוד חשובות, כולל מניעת סחר בבני אדם, שזה הדבר שההסכמים האלה יודעים להשיג

דינה דומיניץ:       אנחנו מבינים כמובן את צורכי המלחמה, את שעת החירום

דינה דומיניץ:  אנחנו לגמרי שותפים לצורך - - -     

יעקב אשר: ואחרי שאנחנו מבינים, מה עושים?      

דינה דומיניץ: התפקיד שלנו הוא כן להגן על המדינה, כדי שלא נלך למקומות שבהם נשלם מחירים, ושיפגעו בנו אחר כך

דינה דומיניץ:  זאת אומרת צריך למצוא את האיזון, זה מה שאנחנו מנסים לעשות

דינה דומיניץ:  אנחנו היינו חלק - - -         

יעקב אשר: אין לי בעיה לשמור על האיזון, שלא יהיה סחר, עד כמה שאפשר

יעקב אשר:  יש איזון אחד שהוא לא תלוי בידיים שלנו

יעקב אשר:  הסכם בילטרלי, בטח בזמן מלחמה, וגם בעקבות מה שאנחנו שומעים, שכנראה זאת האמת ואני שמח שנאמרה האמת, יש סיכוי גדול מאוד שהדברים הללו יימשכו המון זמן ולא נוכל להביא, ולכן אנחנו צריכים לקחת החלטה ולחשוב הפוך

יעקב אשר:       אתם תיתנו את הפתרונות, דווקא מהמקום שלכם, כשאתם דואגים לדבר שהוא חשוב

יעקב אשר:  אף אחד לא מחפש פה שיהיה סחר בבני אדם וכולי

יעקב אשר:  אני בא ואומר דבר אחד: לכל דבר יש יוצא מן הכלל

יעקב אשר:  אבל אם היוצא מן הכלל הופך להיות הכלל – זה סוף העולם

יעקב אשר:  אני לא רוצה את זה

יעקב אשר:  אבל אם יוצא מן הכלל הוא גם תחום בזמן, גם תחום בהגדרה, גם תחום על סמך מציאות שאף אחד מאיתנו לא צפה את המציאות הזאת, ושזה נוגע לחוסן הלאומי שלנו, זה נוגע למשבר דיור אדיר, זה נוגע למשבר של משכנתאות, זה נוגע לאנשים, זה נוגע לקריסה כלכלית – שאת זה טיל לא עושה, את זה עושות הטעויות שלנו

יעקב אשר:       האם את חושבת שאתם יודעים לתת הבניה לפטור כזה? לא פטור לגמרי מכל הדברים, ואיך שנאמר מקודם, להחיל בצורה כזו או אחרת את העקרונות של הדברים, לא דרך הסכם בילטרלי, כי הסכם בילטרלי כשמו כן הוא: הוא הסכם, הוא לוקח הרבה זמן, וגם יש צד שני בהסכם

יעקב אשר:  ולצד שני יש גם את האינטרסים שלו, ואת הבעיות שלו, ואת הצרכים שלו, ואת הפוליטיקה שלו, ואולי אפילו יכול להיות שגם מישהו רוצה שזה ייקח יותר לאט, ולא אכפת לו, כי גם לא אכפת לו מעוד דברים אחרים שקורים בחזית שלא קשורה לוועדה שלי

יעקב אשר:       לכן אני בא ושואל, האם לדעתך אפשר למצוא סוג כזה של החלטה לתקופה מוגבלת, בשעת חירום של מלחמה שלא הייתה לנו עוד מעולם, בארבע חזיתות

יעקב אשר:  לא הייתה לנו מעולם

דינה דומיניץ: כבודו, הנושא הזה והצרכים נמצאים על השולחן שלנו כל הזמן בתוך הממשלה

דינה דומיניץ:  אנחנו בשיח כל העת, גם עכשיו אנחנו שמענו את הדברים

דינה דומיניץ:  אנחנו נדון - - -     

יעקב אשר: כן

יעקב אשר:  בכל הזמן הזה יצאה גם החלטת הממשלה הזאת, שכפתה ידיים למישהו

יעקב אשר:  זה הכול

דינה דומיניץ: אני לא יכולה להגיד

דינה דומיניץ:  אנחנו שמענו את הדברים, אנחנו נדבר על זה בתוך הבית, ואנחנו נחזור אליכם ונראה אם אפשר למצוא את הדרך

יעקב אשר: אוקיי, תודה

יעקב אשר:      ששי שדה, הסתדרות העובדים

ששי שדה: 	 תודה רבה

ששי שדה:  אני אתייחס להסכמים הבילטרליים ולמה שהצענו גם ליושב-ראש הוועדה של העובדים הזרים, לייצר מסלול ירוק, בטח במקומות שאין סכנה לייבא עובדים שינצלו אותם

ששי שדה:  תראו, ההסכמים הבילטרליים, בסוף התכלית שלהם היא ראויה והמטרה שלהם היא באמת לשמור על העובדים המוחלשים ביותר מפני ניצול ומפני ספסרות

ששי שדה:  אבל יש לא מעט מדינות, ואנחנו רואים את זה גם במדינות האיחוד האירופי, שניתן להעביר עובדים ממדינה למדינה במסלול ירוק מבלי לעבור את כל ההסכמים הבילטרליים המורכבים

ששי שדה:      אני הצעתי אז בוועדה, ואני חושב שזאת הזדמנות פז ליישם את זה, וכבר יש תקדים לזה באיחוד האירופי, זה קיים

ששי שדה:  אפשר לקחת את זה - - -         

יעקב אשר: אתה אומר שיש מדינות מסוימות, ששם - - -      

ששי שדה: כל האיחוד האירופי

ששי שדה:  ככה זה עובד, אתה יכול לעבור ממדינה למדינה

יעקב אשר: רגע

יעקב אשר:  גברתי ממשרד המשפטים

יעקב אשר:  יש מדינות שבהן החשש לסחר בבני האדם הוא פחות, שאפשר יהיה, אולי, כחלק מזה, לפתוח שם אור ירוק לחלוטין? לא יודע אם יש מספיק עובדים שם, צריך לראות, בואו, סין והודו זה - - -      

דינה דומיניץ: יש מדינות כאלה

דינה דומיניץ:  יש לנו גם דירוג במחלקת המדינה של מדינות

דינה דומיניץ:  אגב, ישראל נמצאת בטיר שתיים – לא במקום הכי טוב

דינה דומיניץ:  אז יש מדינות שהן בטיר אחד, שבוודאי יש פחות חשש להביא מהן עובדים

דינה דומיניץ:  אבל העניין הוא שעובדים לא ירצו לבוא מהמדינות האלה, כי אין להם סיבה

דינה דומיניץ:  מי שיבוא, בטח בזמן מלחמה - - -     

יעקב אשר: מאיפה את יודעת? זאת הערכה משפטית או - - -     

דינה דומיניץ: זה מדינות מאוד מאוד חלשות

קריאה: תשלם – יבוא

יעקב אשר: מה הערכה שלך?     

ששי שדה: תן להם את האפשרות

יעקב אשר: רגע, הבנתי, אני אתן לך לחזור

יעקב אשר:  נו, הערכה שלך, ממדינות אירופה, נגיד כרגע

לעובדים זרים): מגרמניה, צרפת, לונדון, שוויץ

קריאה: ליטא, לטביה

יגאל סלוביק: אני יכול להגיד לך שאני מקבל מלא פניות – מאזרבייג'ן, מליטא, מלטביה, מפורטוגל, ממלאווי, מקניה, מניגריה, מגאנה

יעקב אשר: אוקיי, תודה, תעצור

יעקב אשר:       תסיים, בבקשה

ששי שדה: מה שנאמר כאן על ידי חברינו – לא חשבנו על זה, זה מתפתח תוך כדי הדיון – שיש חברות ישראליות גדולות שעובדות גם עם מדינות העולם השלישי

ששי שדה:  אם החברות האלה יכולות לסייע לכם להביא, שזה יהיה בתחום האחריות של החברות שלנו, הישראליות

ששי שדה:  זה גם יכול להיות פתרון

ששי שדה:       המטרה היא להביא עובדים, להביא מהר ולהצליח

ששי שדה:  מסלול ירוק מהיר

יעקב אשר: זה המהות של חברות הביצוע - -      

מיכאל אורן: שהם קבלנים רשומים

יעקב אשר: - - שגם פה, אמנם הייתה החלטה של הממשלה להגדיל את זה, אבל לדעתי לא מספיק

יעקב אשר:       טוב, אנחנו מיצינו

יעקב אשר:  יש עוד מישהו שלא דיבר ורוצה לדבר?     

לעובדים זרים): 	 אני עדיין ממתין לתשובה

לעובדים זרים):  יכול להיות שהיישום של אותו נושא מייתר את כל הדיונים האלה

לעובדים זרים):  נציג משרד החוץ, ביקשתי לדעת מה חסר לנו כדי שיתחילו לעלות על מטוס עובדים

לעובדים זרים):  זה מה שאני מבקש

לעובדים זרים):  סיימנו את הקצה האחרון של השבוע שעבר, שהוא היה תרגום

לעובדים זרים):  סיימנו אותו

לעובדים זרים):  הלאה

יעקב אשר: 	 מדברים על חודשים, לא?      

לעובדים זרים): לא, לא, שום חודשים

חגי שגריר: כאמור, איך שייחתם ההסכם ויעבור את ההליכים אצלנו - - -      

לעובדים זרים): לא, לא, זה לא מה ששאלתי

חגי שגריר: כן

לעובדים זרים): תאמין לי, אני יודע מה אני שואל

לעובדים זרים):  לא שאלתי מה יהיה אחרי שייחתם ההסכם

לעובדים זרים):  קודם כל צריך להיחתם ההסכם

חגי שגריר: נכון

לעובדים זרים): וההסכם לא יכל להיחתם מכיוון שהוא היה בהליכי תרגום

לעובדים זרים):  הוא סיים את ההליכים שלו

חגי שגריר: זה נגמר תוך ימים ספורים

לעובדים זרים): יופי, ומה הלאה? למה זה עדיין לא נחתם?      

חגי שגריר: כמו שאמרתי, הוא ייחתם ממש בימים הקרובים

לעובדים זרים): תן לי תאריך

חגי שגריר: אנחנו לוחצים

חגי שגריר:  השגרירות שלנו בדלהי לוחצת לחתום על זה עוד השבוע

חגי שגריר:  אני אומר לך, מפעילים לחץ מתון כדי שזה ייחתם בגלל שזה קריטי לנו

יעקב אשר: אבל מזה אני פחות מודאג

יעקב אשר:  אתה אומר לנו שזה ימים אחדים, אז זה בוודאי לא יותר משבוע ויותר

חגי שגריר: נכון

יעקב אשר: ואני מקבל את זה כהערכה שלך - -      

חגי שגריר: כן

יעקב אשר: - - וזה בסדר

יעקב אשר:  אני יותר מודאג - - -     

לעובדים זרים): מה עם התהליכים המקבילים בתוך הודו?     

יעקב אשר: יש לנו הסכם

יעקב אשר:  איך זה ממשיך?      

חגי שגריר: בתוך הודו זה עבר את האישור של הפרלמנט

חגי שגריר:  לכן, בצד ההודי, הם העבירו כבר את כל התהליכים

חגי שגריר:  זה יהיה יותר אצלנו, סד הזמנים אצלנו של ועדת הפנים בכנסת והממשלה

לעובדים זרים): ברשותך, אני רוצה למקד אותך

יעקב אשר: אני הבנתי שזה לא ועדה, זה הולך ישר במליאה

יעקב אשר:  נכון?      

קריאה: - - -     

יעקב אשר: 	לא משנה, מה שצריך

לעובדים זרים): 	 אני אנסה למקד אותך

לעובדים זרים):  שר החוץ עדכן אותי על סיכום לגבי 42,000 עובדים מהודו

לעובדים זרים):  אם אנחנו יודעים את המספר, מה אנחנו צריכים לעשות – וזו שאלה שמופנית גם לעינבל במקביל – בשביל לצבוע את המספרים האלה בשמות? לאתר, לאפיין, לסכם, לגייס? זאת השאלה

עינבל משש: מי אמר 42,000?      

חגי שגריר: המכסה עולה מ-30 ל-50

חגי שגריר:  היום אנחנו עומדים על כמה? 25?     

לעובדים זרים): לא, אני אסביר

לעובדים זרים):  הסיכום מול הודו הוא הבאת 42,000 עובדים, כהקצאה שמסוכמת איתם

לעובדים זרים):  זה מה שעדכן אותי שר החוץ

לעובדים זרים):  לאו דווקא לבנייה

חגי שגריר: נכון, יש גם תחומים של סיעוד ושל חקלאות

לעובדים זרים): יפה מאוד

לעובדים זרים):  אני מדבר על זה עכשיו כמסגרת

לעובדים זרים):  מה השלב שאנחנו צריכים לעבור כדי שבמקביל נתחיל לגייס את אותם עשרות אלפים, כדי שכשנסיים את אותם הנושאים הבירוקרטיים מול ניו דלהי אפשר יהיה פשוט לכוון אותם לשדה תעופה כדי שיגיעו לכאן?      

חגי שגריר: אני חושב שעינבל התייחסה לזה קודם

חגי שגריר:  פשוט לסכם איתם, ואת זה אפשר לעשות במקביל

לעובדים זרים): לא

לעובדים זרים):  דיברתי על זה גם בשבוע שעבר

לעובדים זרים):  ידוע שייחתם הסכם עם הודו, אנחנו מבינים

לעובדים זרים):  זה כבר לא שלב של טיוטות

לעובדים זרים):  למה אנחנו צריכים לסיים את כל ההליך, ורק אז יגידו: לכו, תביאו, ואז נלך לגייס? למה עכשיו אנחנו לא מגייסים ומאפיינים אותם ועושים להם מיונים וסינונים, כדי שכשנסיים את אותם הליכים בירוקרטיים הם פשוט יעלו על מטוס?     

חגי שגריר: אני יכול להבטיח לך שאנחנו נקצה את כל המשאבים שיש לנו, והשגרירות שלנו בדלהי תהיה מוכוונת אך ורק לטובת הדבר הזה

חגי שגריר:  זאת הנחיה של שר החוץ, זה דבר שהוא חשוב למשק הישראלי

חגי שגריר:  את כל המשאבים שלנו

חגי שגריר:  גם עינבל ציינה מקודם, אנחנו לא נחכה עד לאשרור בצד שלנו, אנחנו נקדם את כל התהליכים, כדי שברגע שזה מאושרר אנחנו - - -     

יעקב אשר: תודה

לעובדים זרים): תודה

יעקב אשר: אחרון הדוברים

יעקב אשר:  קצר

ואיל עבאדי: 	 קצר מאוד, אדוני

ואיל עבאדי:  לימדו אותנו בדיני כלכלה שעסק מצליח בודק קודם כל מה יש לו במחסן, ואחר כך מביא סחורה חדשה

ואיל עבאדי:  אצלנו במחסנים יש את ערביי ישראל

ואיל עבאדי:  אנחנו מבקשים לשלב אותם

יעקב אשר: מי לא משלב אותם?      

ואיל עבאדי: אדוני, הם מפוטרים מאתרי העבודה

ואיל עבאדי:  אני מקבל כל יום הודעות שלא רוצים את ערביי ישראל באתרי העבודה

יעקב אשר: התאחדות הקבלנים אתם מכירים תופעה כזאת, חוץ משלושת הרשויות שכרגע נמצאות בבג"ץ?     

ואיל עבאדי: זה לא רק שלושת הרשויות, זה גם הקבלנים עצמם

ואיל עבאדי:  חלק מהקבלנים לא רוצים להעסיק אותם

ואיל עבאדי:  אני יוצא בבוקר מהכפר שלי, אני רואה שלטי חוצות: אנחנו ביחד, כולנו ביחד, ערבים ויהודים, וכולנו ביחד

ואיל עבאדי:  אבל בשטח זה לא קורה

יעקב אשר: אומרת נציגת משרד השיכון, שלא קיבלו - - -     

לעובדים זרים): אתה מכיר את עמדותיי?      

ואיל עבאדי: אני מכיר

ואיל עבאדי:  אני כאן בזכות חבר הכנסת אליהו רביבו

ואיל עבאדי:  אני רשמתי מכתב התפטרות, רציתי להגיש אותו

יעקב אשר: לא, אל תתפטר

ואיל עבאדי: בגלל המילים שהוא אמר אני חשבתי בשנית, והחלטתי

לעובדים זרים): אני מוציא פה עכשיו התחייבות והצהרה

לעובדים זרים):  אי-אפשר לפרש אותה בכמה דרכים

לעובדים זרים):  בסדר?      

ואיל עבאדי: בסדר אדוני

לעובדים זרים): תודיע לכל עובד ערבי מתוך גבולות שטחי מדינת ישראל, שלא התקבל או שפוטר מהעבודה על רקע המתיחות המלחמתית, תודיע לו שאני מבקש שיספר לנו מי אותו קבלן

לעובדים זרים):  אנחנו נברר את זה

לעובדים זרים):       ואני מודיע מכאן לאותם קבלנים: כל עובד שפיטרתם באופן גזעני ולא ענייני, זה על חשבון כמה עובדים שאתם יכולים רק לחלום לקבל במסגרת עובדים זרים שיגיעו לפה מחוץ לארץ, כי אתם לא תראו אותם, אפילו לא בתמונות

לעובדים זרים):       עינבל משש?     

יגאל סלוביק: 	 רגע, רגע, חשוב לי להציג את עמדת התאחדות הקבלנים

ואיל עבאדי: אני רק רוצה לסיים

יגאל סלוביק: שנייה, רגע

יעקב אשר: רגע, תן לו סיים

ואיל עבאדי: יש לי שתי דקות, ואני צריך לסיים אותן

יעקב אשר: לא, יש לך כבר דקה

ואיל עבאדי: אדוני, אין לנו התנגדות עקרונית להבאת עובדים זרים

ואיל עבאדי:  צריך רק לבדוק מה מביאים, שמביאים עובדים שיתאימו לענף הבניין ולא כל מה שמוצאים שם ברחובות

ואיל עבאדי:  רק עובדים שיכולים לשפר את המצב ולעזור לנו

יעקב אשר: ברור

ואיל עבאדי: לראות כמה יש לנו עובדים, וכמה צריך להביא

יעקב אשר: אמרנו את זה גם בישיבה הקודמת גם

יעקב אשר:  כמה שיביאו – זה לא יהיה על חשבון אף אחד

יעקב אשר:  ואיך שאנחנו צריכים, כמו שאומר ידידי, לעמוד על כך, אני גם חושב שכן צריך להיות שיח מול איגוד הקבלנים ובוני הארץ, כי בסוף אנחנו מתייחסים אליו כאיגוד שמייצג את כולם

יעקב אשר:       ואם יש קבלנים שרשומים אצלכם, שלא עושים את זה, אני מבקש שאתם תנקטו באמצעים שלכם

ואיל עבאדי: משפט אחרון, אדוני

ואיל עבאדי:  אם אנחנו מגדילים ראש ורוצים לעקוף את ההסכמים הבילטרליים, אולי להמשיך להגדיל ראש עוד טיפה ולאפשר לקבלנים להביא את העובדים הזרים ישירות, ללא חברות כוח אדם?      

יעקב אשר: על זה דיברנו

יעקב אשר:  תודה

יגאל סלוביק: אדוני היושב ראש, התאחדות הקבלנים פועלת ומתנגדת לכל התנהלות גזענית בקרב העובדים שלה

יגאל סלוביק:  נקודה

יעקב אשר: הוא יכול להביא לך שמות של קבלנים?     

יגאל סלוביק: ואם יש קבלנים חברים בהתאחדות, אנחנו נדע לעשות מולם את הפעולות הנדרשות

יעקב אשר: תודה רבה

לעובדים זרים): תודה רבה

יעקב אשר: אוקיי, חברים, אני רוצה לסכם

לעובדים זרים): סיכום בשם שנינו

יעקב אשר: סיכום בשם שנינו, ואתה יכול להתערב לי באמצע אם אני שוכח משהו

לעובדים זרים): לא, לא צריך

לעובדים זרים):  סיכמנו

יעקב אשר: אני אומר דבר אחד: הוועדה שמה את זה כדרישה – לא כבקשה ולא שום דבר – דרישה

יעקב אשר:  הוועדה הזאת, וגם ועדות אחרות, נופלות אליהן כל מיני דברים של חקיקה

יעקב אשר:  אני לא אקדם דברים שחשוב מאוד לממשלה לקדם, אם אני לא יוכל לקדם את הדבר הזה

יעקב אשר:       אני אומר לכם – ואני יכול להגיד את זה בלב שלם, כי בדקנו, ישבנו בסבלנות בישיבה של היום, של שלוש שעות, קצת יותר, ובשבוע שעבר כמה וכמה שעות - -      

לעובדים זרים): דרך ארוכה

יעקב אשר: - - והלכנו בדרך הרגילה, בדרך הטובה, מה שצריך, בילטרלי, לא בילטרלי, הכול

יעקב אשר:  ופתאום התברר לנו שכל זה נכון וצריך להמשיך ביתר שאת, ובצורה כמו שאת אמרת – שלב על שלב, ולא בטור, גברתי

יעקב אשר:       אבל מעבר לזה, עכשיו צריך פעולה מחוץ לקופסה

יעקב אשר:  קופסת פועלים, אוקיי? לא רכבת אווירית, קופסת ענק שכרגע צריכה לפתוח, לדעתי, את כל ההגדרות האלה של ההסכמים הבילטרליים

יעקב אשר:  להתנות אותם עד כמה שאפשר בפנים, למצוא מדינות שבהן יש לנו פחות בעיה ולתת להן עדיפות, בלי שום הסכם, בלי שום דבר

יעקב אשר:  רוצו, תביאו

יעקב אשר:      יש חברות מהארץ שעובדות בחו"ל, יש קשרי עבודה

יעקב אשר:  תפתחו את זה לחצי שנה עם אפשרות להארכה, ואל תגידו לי מספיק או לא, נתחיל עם זה

יעקב אשר:  ולא בגלל שאני רוצה שאחר כך ככה זה יימשך כל הזמן

יעקב אשר:  ממש לא

יעקב אשר:  ידענו בקורונה לעשות דברים מטורפים, חתכנו אותם בזמנים

יעקב אשר:  נעשה את זה, יירגע השוק, יעבדו

יעקב אשר:  גם אם יחזרו הפלסטינים, תהיה עבודה פה

יעקב אשר:  אתם ראיתם איך פונים לחברות, צריכים לשקם

יעקב אשר:  צריכים לא רק לשקם מושבים, צריכים לבנות מושבים עכשיו

יעקב אשר:  יצטרכו פה כל אצבע של ידיים עובדות

יעקב אשר:       ולכן אני מבקש – כרגע דרכיכם, אנחנו נעשה את זה גם ישירות – התכנסות שלכם, של אנשי המקצוע הבכירים ביותר לעניין הזה

יעקב אשר:  אני רוצה את סיכום הדיון שלכם, שאנחנו נעודכן, ועם זה תלכו לבוסים שלכם, לשרים

יעקב אשר:  ואם צריך שאני ואליהו נבוא איתכם – נבוא איתכם

יעקב אשר:  זאת החלטה הכי נכונה

יעקב אשר:       אני פונה לראש הממשלה, שאני יודע שהוא עסוק באמת ואני מאחל לו שתהיה סיעתא דשמיא בכל הדברים שהוא עושה

יעקב אשר:  פה צריך להטיל על מישהו מהשרים, פשוט להזיז את העניין הזה

יעקב אשר:  אנחנו נייצב את המשק

יעקב אשר:  אגב, זה גם בענפים אחרים

יעקב אשר:  אני מבין שלמשל בחקלאות כן התקבלה החלטה כזאת

קריאה: עוד לא התקבלה

יעקב אשר: בדרך

יעקב אשר:  אז את יודעת מה? אם עוד לא, אז עוד יותר טוב

לעובדים זרים): יש הבנה שכך

יעקב אשר: בחקלאות יש הבנה כזאת

יעקב אשר:  איך אמר לי אליהו מקודם? עגבנייה לא יודעת לחכות חודש

יעקב אשר:  עגבנייה - -      

לעובדים זרים): שבוע

יעקב אשר: - - בעוד יומיים – זה כבר לא עגבנייה, זה רסק עגבניות, שגם את זה לא יוכלו לעשות

יעקב אשר:       חבר'ה, זה אתם

יעקב אשר:  אני לא מאשים אתכם

יעקב אשר:  הפוך, אתם פועלים לפי כללים, זה התפקיד שלכם, זה בסדר גמור

יעקב אשר:  אבל זה הזמן שלכם גם לזהות זמן חירום, ולזהות כלים לא רגילים

יעקב אשר:  כל עוד הם מוגבלים בזמן, נעשים במיטביות האפשרית שהיא תהיה דומה ככל האפשר למה שאפשר לעשות, אבל בלי שזה יתעכב

יעקב אשר:      התוצאה צריכה להיות

יעקב אשר:  אותה רכבת אווירית שדיברתי עליה, שהיא תבוא מעשר מדינות, זה גם יהיה יותר קל אם זה יבוא

יעקב אשר:  תפתחו את כל המדינות שאפשר, חוץ ממדינות שיש לנו בעיות ביטחוניות איתן

יעקב אשר:  תפתחו את הכול

יעקב אשר:  עזבו עכשיו הסכמים וסיפורים, ומה יקרה עוד

יעקב אשר:  העולם אוהב אותנו, בעוד חודשיים יאהב אותנו פחות, יעצרו לנו הסכמים, מה תעשו? תפתחו את השוק, תנו לאנשים לעשות את זה

דורון שמואלי: כל הכבוד

יעקב אשר: תודה

יעקב אשר:      תפקחו עד כמה שאפשר, וגם אם חלילה נפלנו באיזה 10% או 5%, שנעשו פה דברים, אנחנו לא בעולם סטרילי היום, אנחנו בעולם של מלחמה

יעקב אשר:  תעבירו את זה למי שאתם צריכים

יעקב אשר:       אני אכנס דיון מעקב

יעקב אשר:  אני לא רוצה להגיד כרגע מתי, כי אני רוצה לשמוע מכם אם התכנסתם, מה הכיוון, אם יש כיוון, ולעזור לכם בעניין הזה

יעקב אשר:  אבל אל תפילו את זה רק על השרים – בסוף זו החלטה שלהם – זה אתם, זה התפקיד של שומר הסף, או הפקיד הבכיר, או האדם שיש לו אחריות, וגם אחד שיודע להרים דגל אדום ולהגיד: עכשיו זה הזמן שבעל הבית ישתגע

יעקב אשר:  אין מה לעשות

יעקב אשר:  כל עוד אני יודע שבעל הבית משתגע, ובעוד כמה חודשים הוא חוזר לאופן הרגיל שלו, ואז כבר יהיו לנו אולי עוד הסכמים, יהיו לנו עוד דברים על המדף, נשתמש בהם, נחזור לשגרה של שש אחרי המלחמה

יעקב אשר:  עכשיו אנחנו בעיצומה של המלחמה

יעקב אשר:       מקסימום בתחילת השבוע תהיה ישיבת מעקב

יעקב אשר:  אני רוצה שבישיבה הזאת כבר תבואו ותדווחו לנו על כך שמתגבשת הצעה ממשלתית לאישור הממשלה – אני אשמח אם זה יהיה ביום ראשון הקרוב – שפותחת את שערי מדינת ישראל לעובדים

יעקב אשר:       שוב, אני כן יכול להסכים למכסה כוללת – כדי שלא יבואו כולם פתאום, ישמחו לבוא לארץ הקודש ויגיעו ל-200,000 איש שאנחנו אולי לא צריכים, למרות שאני לא בטוח

יעקב אשר:  בסדר, אז אמרתם 50, אני חושב שבהזדמנות הזאת היה צריך אולי להגדיל טיפה עוד יותר, כי אתם רואים את הצרכים

יעקב אשר:  אבל במסגרת הזאת, פחות או יותר, להגיד: 70-50, כמה שיצטרכו – הכול נפתח

יעקב אשר:  יעבדו יותר קשה, יצטרכו לפקח, אבל הכול נפתח

יעקב אשר:  לאחר מכן נתמודד עם זה

לעובדים זרים): תודה רבה, מכובדי

יעקב אשר: 	 לא תיקנת אותי, זאת אומרת שאמרתי את זה כמו שצריך

יעקב אשר:       תודה רבה לכולם